ജനകീയ സർക്കാറിന്റെ രണ്ടാം സത്യപ്രതിജ്ഞ ഇന്ന്, സ്‌റ്റേഡിയത്തിൽ ക്ഷണിക്കപ്പെട്ടവർമാത്രം – Nerariyan | News\nജനകീയ സർക്കാറിന്റെ രണ്ടാം സത്യപ്രതിജ്ഞ ഇന്ന്, സ്‌റ്റേഡിയത്തിൽ ക്ഷണിക്കപ്പെട്ടവർമാത്രം\nജനകീയ സർക്കാറിന്റെ രണ്ടാം ദൗത്യത്തിന് വ്യാഴാഴ്‌ച പകൽ മൂന്നരയ്‌ക്ക് നാന്ദികുറിക്കും.\nചരിത്രനിമിഷത്തിലേക്ക് ഇനി മണിക്കൂറുകളുടെ കാത്തിരിപ്പ്. കേരളം കാതോർത്തിരുന്ന, മലയാളമാകെ നെഞ്ചോടുചേർത്തുവെച്ച ജനകീയ സർക്കാറിന്റെ രണ്ടാം ദൗത്യത്തിന് വ്യാഴാഴ്‌ച പകൽ മൂന്നരയ്‌ക്ക് നാന്ദികുറിക്കും.\nപുതുമുഖ ഭൂരിപക്ഷത്തോടെ, കരുത്തരുടെ, വൈവിധ്യത്തിന്റെ പുതിയൊരു കാൽവെപ്പിന് കൂടിയാണ് കേരളം സാക്ഷിയാവുക. എല്ലാ പ്രതിസന്ധികളെയും അസാമാന്യകരുത്തോടെ അതീജിവിച്ച, ഒരു ജനതയെ ആകെ ആത്മവിശ്വാസത്തോടെ നയിച്ച മുഖ്യമന്ത്രി പിണറായി വിജയനൊപ്പം പുതിയ ടീം കേരള. സെൻട്രൽ സ്‌റ്റേഡിയത്തിൽ കർശന കോവിഡ് പ്രോട്ടോകോൾ പാലിച്ച് നടത്തുന്ന സത്യപ്രതിജ്ഞാ ചടങ്ങിൽ ഗവർണർ ആരിഫ് മൊഹമ്മദ് ഖാൻ സത്യവാചകം ചൊല്ലിക്കൊടുക്കും.\nസത്യപ്രതിജ്ഞയ്‌ക്കുള്ള ഒരുക്കം സെൻട്രൽ സ്റ്റേഡിയത്തിൽ പൂർത്തിയായി. കോവിഡ്–-19 വ്യാപന പശ്ചാത്തലത്തിൽ ചടങ്ങിലേക്ക് ക്ഷണിക്കപ്പെട്ട അതിഥികൾക്ക് മാത്രമാണ് പ്രവേശനം. പശ്‌ചിമ ബംഗാൾ സർക്കാരിനെ പ്രതിനിധാനംചെയ്‌ത് തൃണമൂൽ കോൺഗ്രസ് എംപിയും തമിഴ്‌നാട് സർക്കാരിനെ പ്രതിനിധാനംചെയ്‌ത് ഒരു മന്ത്രിയും പങ്കെടുക്കും.\nക്ഷണക്കത്ത് ലഭിച്ചവർ പകൽ 2.45നുമുമ്പ് സ്റ്റേഡിയത്തിൽ എത്തണം. ചടങ്ങിൽ ഉടനീളം നിർബന്ധമായും ഇരട്ട മാസ്‌ക് ധരിക്കണം. ശാരീരിക അകലം അടക്കമുള്ള കോവിഡ്- പ്രോട്ടോകോൾ കർശനമായി പാലിക്കണം. സെക്രട്ടറിയറ്റ് അനക്‌സ് ഒന്ന്, പ്രസ് ക്ലബ്ബ് എന്നിവയ്ക്ക് എതിർവശമുള്ള ഗേറ്റ് വഴിയാണ് പ്രവേശനം.\nസത്യപ്രതിജ്ഞാ ചടങ്ങ് 500 പേരെ പങ്കെടുപ്പിച്ച് നടത്താനുള്ള സർക്കാർ ഉത്തരവ് റദ്ദാക്കാൻ ഹൈക്കോടതി വിസമ്മതിച്ചു. കോവിഡ് പ്രോട്ടോകോൾ അനുസരിച്ച് പരിമിതപ്പെടുത്തി ചടങ്ങ് നടത്താൻ കോടതി അനുമതി നൽകി. പരമാവധി ആളെ കുറയ്‌ക്കണമെന്നും നിർദേശിച്ചു.\nലോക്ക്‌ഡൗണുമായി ബന്ധപ്പെട്ട് മെയ് ആറിലെയും പതിനാലിലെയും സർക്കാർ ഉത്തരവുകളിലെ നിബന്ധനകൾ കർശനമായി പാലിക്കണം. വിശിഷ്ട വ്യക്തികളുടെ കാര്യം ചീഫ് സെക്രട്ടറി തീരുമാനിക്കണമെന്നും ചീഫ് ജസ്റ്റിസ് എസ് മണികുമാറും ജസ്റ്റിസ് ഷാജി പി ചാലിയും അടങ്ങുന്ന ബെഞ്ച് നിർദേശിച്ചു. ഭരണഘടനാപരമായ ചടങ്ങ് എല്ലാ അർഥത്തിലും ഭംഗിയായി നടത്തേണ്ടതുണ്ടെന്ന സർക്കാർ വാദം കോടതി അംഗീകരിച്ചു.\nരണ്ടാം പിണറായി വിജയൻ മന്ത്രിസഭയിലെ മന്ത്രിമാരുടെ വകുപ്പുകളിൽ ഏകദേശ ധാരണയായി. വ്യാഴാഴ്‌ച സത്യപ്രതിജ്ഞാചടങ്ങിന് ശേഷം വകുപ്പുവിഭജനം സംബന്ധിച്ച ഫയൽ മുഖ്യമന്ത്രി ഗവർണർക്ക് അയക്കും. ഗവർണർ അംഗീകരിക്കുന്നതോടെ വിജ്ഞാപനമിറങ്ങും. ആഭ്യന്തരം, വിജിലൻസ്,ഐടി, പൊതുഭരണം എന്നിവ മുഖ്യമന്ത്രി പിണറായി വിജയൻതന്നെ തുടർന്നും കൈകാര്യം ചെയ്യും.\nമുഖ്യമന്ത്രി പിണറായി വിജയനും നിയുക്‌ത മന്ത്രിമാരും വയലാർ രക്ഷ്‌തസാക്ഷി സ്‌മാരകത്തിൽ പുഷ്‌പാർച്ചന നടത്തി


ജാഗ്രത: മുഖ്യമന്ത്രിയുടെ ഓഫീസില്‍നിന്ന് ഇറക്കിവിട്ട കുടുംബം തെരുവില്\nമുഖ്യമന്ത്രിയുടെ ഓഫീസില്‍നിന്ന് ഇറക്കിവിട്ട കുടുംബം തെരുവില്\nമുഖ്യമന്ത്രി ഉമ്മന്‍ചാണ്ടിയുടെയും ഓഫീസിന്റെയും മഹത്വത്തെക്കുറിച്ച് മാധ്യമങ്ങളില്‍വന്ന നിറംപിടിപ്പിച്ച കഥകള് വിശ്വസിച്ചാണ് കരിമും കുടുംബവും കഴിഞ്ഞ മെയ് 17ന് ക്ലിഫ്ഹൗസിലെത്തിയത്. പ്രതീക്ഷയോടെ മുഖ്യമന്ത്രിയെ കാണാന് ആഗ്രഹം പ്രകടിപ്പിച്ചപ്പോള് ഓഫീസ് ജീവനക്കാരുടെ മുഖംമങ്ങി. മുഖ്യമന്ത്രി സ്ഥലത്തില്ലെന്നും കാണാന് കഴിയില്ലെന്നും അല്‍പ്പംകഴിഞ്ഞ് ഒരാള് പ്രതികരിച്ചു. നിരാശയോടെയെങ്കിലും പ്രതീക്ഷ കൈവിടാതെ ഈ കുടുംബം കാത്തിരുന്നു. പകല് 11നു തുടങ്ങിയ കാത്തിരിപ്പ് രാത്രി 11 വരെ നീണ്ടു. 11 കഴിഞ്ഞപ്പോള് താടിവച്ച ഒരാള് ശകാരവര്‍ഷവുമായി കടന്നുവന്നു. ബലംപ്രയോഗിച്ച് ഇവരെ തള്ളിപ്പുറത്താക്കുകയുംചെയ്തു. മുഖ്യമന്ത്രിയുടെ പിഎ ജോപ്പന് ആയിരുന്നു അതെന്ന് മനസ്സിലായത് സോളാര് കേസില് അറസ്റ്റ്ചെയ്തുകൊണ്ടുപോകുന്ന രംഗം മാധ്യമങ്ങളിലൂടെ കണ്ടപ്പോഴാണെന്ന് കരിം പറഞ്ഞു.\nതൃക്കാക്കര സ്വദേശിയായ പീടികപ്പറമ്പില് പരേതനായ കാദര്‍പിള്ളയുടെ മകന് കരിം (40) ഭാര്യക്കും രണ്ടു മക്കള്‍ക്കുമൊപ്പം 20 വര്‍ഷമായി വാടകവീട്ടിലായിരുന്നു താമസം. ബസ് ക്ലീനറായും ഓട്ടോറിക്ഷ ഓടിച്ചും കുടുംബം പോറ്റിയിരുന്ന കരീമിന്റെ നട്ടെല്ലിന് തേയ്മാനം സംഭവിച്ചുതുടങ്ങിയതോടെ പണിക്കുപോകാന് പറ്റാതായി. വാടക കുടിശ്ശിക വന്നപ്പോള് വീട്ടുടമ ഇറക്കിവിടുകയുംചെയ്തു. മറ്റൊരു വീട് ലഭിക്കണമെങ്കിലും 10,000 രൂപ മുന്‍കൂര് നല്‍കണം. എല്ലാ വാതിലുകളും അടഞ്ഞപ്പോഴാണ് ഭാര്യയോടും മക്കളോടുമൊപ്പം തിരുവനന്തപുരത്തേക്ക് വണ്ടികയറിയത്. ക്ലിഫ്ഹൗസില്‍നിന്ന് അര്‍ധരാത്രി ഇറക്കിവിട്ടപ്പോള് ഒരു പരിചയവുമില്ലാത്ത തിരുവനന്തപുരം നഗരത്തിലൂടെ രാത്രി അലഞ്ഞു. ഒടുവില് ക്യാന്‍സര് രോഗികള്‍ക്ക് അഭയംനല്‍കുന്ന ഒരു ജീവകാരുണ്യകേന്ദ്രത്തിലാണ് അന്തിയുറങ്ങിയത്. പിറ്റേന്നു പുലര്‍ച്ചെതന്നെ നാട്ടിലേക്കു മടങ്ങുകയുംചെയ്തു. ഈ കുടുംബം ഇപ്പോള് താമസിക്കുന്നത് വാഴക്കുളം പഞ്ചായത്തിലെ ചെമ്പറക്കിയില് ആലുവ-മൂന്നാര് റോഡിന്റെ അരികില് പ്ലാസ്റ്റിക് ഷീറ്റിട്ട ഷെഡ്ഡിലാണ്. ഇടതടവില്ലാതെ വാഹനങ്ങള് ചീറിപ്പായുന്ന ഈ റോഡില് അപകടത്തിന്റെ ഓരത്താണ് ഇവര് കഴിഞ്ഞുകൂടുന്നത്. മകന് പ്ലസ്വണ്ണിനും മകള് പത്തിലും പഠിക്കുന്നു. കണ്ടന്തറ മുസ്ലിം ജമാഅത്തില്‍നിന്ന് അനുവദിച്ച ചെറിയ പെട്ടിക്കട ഇവിടെ സ്ഥാപിച്ചിട്ടുണ്ട്. ഇതിനോടു ചേര്‍ന്നാണ് ഷെഡ്ഡ്. നടുനിവര്‍ത്താന്‍പോലും പറ്റാത്ത പെട്ടിക്കടയിലാണ് ഭാര്യ ലൈലയും മകള് ഫെമിനയും രാത്രി കിടക്കുന്നത്. കരിം ഷെഡ്ഡിലെ ബെഞ്ചില്. മകന് മുഹമ്മദ് ഫസല് കൂട്ടുകാരുടെ വീടുകളില് മാറിമാറി അന്തിയുറങ്ങും. കഴിഞ്ഞവര്‍ഷം കാക്കനാട്ടുനടന്ന മുഖ്യമന്ത്രിയുടെ ജനസമ്പര്‍ക്ക പരിപാടിയിലും അപേക്ഷയുമായി കരീം ചെന്നിരുന്നു. അന്ന് മുഖ്യമന്ത്രിയെ കാണാനോ അപേക്ഷ കൊടുക്കാനോ സംഘാടകര് അവസരം നല്‍കിയില്ല. ഇതിനിടെ തന്റെ വൃക്കകളില് ഒന്നു വിറ്റ് സ്ഥലത്തിനു തുക കണ്ടെത്താന് കരിം ശ്രമിച്ചു. കരിം തന്നെ മുന്‍കൈ എടുത്ത് ആവശ്യക്കാരനെ കണ്ടെത്തുകയും നാലുലക്ഷം രൂപ വില നിശ്ചയിക്കുകയുംചെയ്തു. എന്നാല്, എറണാകുളം ലേക്ഷോര് ആശുപത്രിയില് പരിശോധിച്ചപ്പോള് ജനിതക സവിശേഷതമൂലം വൃക്ക മാറ്റിവയ്ക്കാന് പര്യാപ്തമല്ലെന്ന് ഡോക്ടര്‍മാര് അറിയിച്ചു. ഇതേത്തുടര്‍ന്നാണ് കരിം തെരുവില് അഭയം പ്രാപിച്ചത്.\nപ്രഭാതകൃത്യങ്ങള് നിര്‍വഹിക്കുന്നത് തൊട്ടടുത്തുള്ള പെട്രോള്‍പമ്പ് ഉടമയുടെ കാരുണ്യത്തിലാണ്. പെട്ടിക്കടയും ഷെഡ്ഡും നീക്കംചെയ്യാന് ഇതിനിടെ പിഡബ്ല്യുഡി അധികൃതര് മണ്ണുമാന്തിയന്ത്രവുമായി എത്തി. പരിസരവാസികള് അധികൃതരുടെ നീക്കം തടയുകയായിരുന്നു. ഫ്ളക്സ് ബോര്‍ഡുകള്‍കൊണ്ടു മറച്ച ഷെഡ്ഡിലായിരുന്നു കരിമിന്റെ ബക്രീദ് ആഘോഷം. ദൈവപ്രീതിക്കായി മകനെ ബലിനല്‍കാന് തയ്യാറായ ഇബ്രാഹിംനബിയുടെ ത്യാഗസന്നദ്ധതയെ അനുസ്മരിക്കുന്ന ബലിപെരുന്നാള് ദിനത്തില് കുടുംബത്തിനു തലചായ്ക്കാന് എന്തു ത്യാഗത്തിനും തയ്യാറെടുത്തുനില്‍ക്കുന്ന കരിമിന് "ഈദ് മുബാറക്ക്" നേരാന്‍പോലും ആരുമെത്തിയില്ല. പടച്ചോന്റെ പരീക്ഷണങ്ങള് എന്നുകരുതി സ്വയം സമാശ്വസിക്കുകയാണ് പൂര്‍ണ വിശ്വാസിയായ കരിമും കുടുംബവും.\n(എം ഐ ബീരാസ്)


Haram Malayalam Movie Trailer out - Malayalam Filmibeat\nമധുവിധു തീരും മുമ്പേ ഫഹദ് വിവാഹമോചനത്തിന്\n| Published: Sunday, February 1, 2015, 11:42 [IST]\nഫഹദ് ഫാസില് നായകനാകുന്ന പുതിയ ചിത്രമായ ഹരത്തിന്റെ ട്രെയിലര് റിലീസ് ചെയ്തു. ജീവിതത്തിന്റെ ആഘോഷം (celebration Of life) എന്ന ടൈറ്റില് ടാഗോടുകൂടിയാണ് സിനിമ തിയേറ്ററുകളിലെത്തുന്നത്.\nഫഹദ് ഫാസിലിനൊപ്പം തെന്നിന്ത്യന് താരം രാധിക അപ്‌തെ നായികയായെത്തുന്ന ചിത്രം പ്രണയത്തെയും വിവാഹ ജീവിതത്തെയും സംബന്ധിച്ച കഥയാണ് പറയുന്നതെന്ന സൂചന ട്രെയിലര് നല്‍കുന്നു. രാധികയെ കൂടാതെ മറ്റ് രണ്ട തെന്നിന്ത്യന് നായികമാര് കൂടെ ചിത്രത്തിലുണ്ട്.\nവിനോദ് സുകുമാരനാണ് ഹരം സംവിധാനം ചെയ്യുന്നത്. ഫിലിം എഡിറ്ററായിരുന്ന വിനോദ് ആദ്യമായി സംവിധാനം ചെയ്യുന്ന ചിത്രമാണിത്. കാമറമാന് പി സുകുമാറും സജി സാമുവലും ചേര്‍ന്നാണു നിര്‍മാണം.\nബാംഗ്ലൂരില് കോള്‍സെന്റര് ജോലിക്കാരനായ ബാലു വിനെയാണ് ഫഹദ് അവതരിപ്പിക്കുന്നത്. അവന്റെ കൂടെ ജോലി ചെയ്യുന്ന ഇഷയുമായി അടുപ്പത്തിലാകുന്നു. പിന്നീട് വിവാഹം കഴിക്കുന്നു. എന്നാല് മധുവിധു തീരും മുന്‍പേ രണ്ടുപേരും രണ്ടുവഴിക്കാകുന്നു. അതോടെ വിവാഹമോചനവും നേടി. എല്ലാം വളരെപെട്ടെന്നായിരുന്നു സംഭവിച്ചത്.\nതുടര്‍ന്നാണ് ഇവരുടെ ജീവിതത്തിലേക്ക് സലാം, അമിന്, അര്‍ക്കന് എന്നീ മൂന്നുപേര് കടന്നുവരുന്നത്. അതോടെ യഥാര്‍ഥ ജീവിതം രണ്ടുപേരും അറിയുകയാണ്. ജീവിതത്തിന്റെ ഹരം അവിടെ മുതലാണ് അവര് അറിയുന്നത്. അവിടെയാണ് ഹരം യഥാര്‍ഥ ഹരത്തിലേക്കു നീങ്ങുന്നത്.\nHaram Malayalam Movie Trailer out\nStory first published: Sunday, February 1, 2015, 11:42 [IST]


കൃത്യമായ തെളിവുകൾക്ക് മുന്നിലുള്ള ചോദ്യങ്ങൾക്ക് നാദിർഷയ്ക്ക് ഉത്തരം മുട്ടുമോ? - ഇ വാർത്ത | evartha\nകൃത്യമായ തെളിവുകൾക്ക് മുന്നിലുള്ള ചോദ്യങ്ങൾക്ക് നാദിർഷയ്ക്ക് ഉത്തരം മുട്ടുമോ?\nനടി ആക്രമിക്കപ്പെട്ട കേസില് സംവിധായകന് നാദിര്‍ഷയെ അന്വേഷണ സംഘം ഇന്ന് ചോദ്യം ചെയ്യും. രാവിലെ 10 മണിക്ക് അന്വേഷണ സംഘത്തിനു മുന്‍പാകെ ഹാജരാകാന് നാദിര്‍ഷയോട് ഹൈക്കോടതി നിര്‍ദേശിച്ചിരുന്നു. നാദിർഷയുടെ മുൻകൂർ ജാമ്യാപേക്ഷ പരിഗണിച്ചപ്പോഴാണ് ഇന്ന് അന്വേഷണ സംഘത്തിന് മുന്‍പാകെ ഹാജരാകാൻ ആവശ്യപ്പെട്ടത്.\nകേസിൽ നാദിർഷയുടെ പങ്കിനെ സംബന്ധിച്ച് ചില കാര്യങ്ങളിൽ വ്യക്തത വരുത്തണമെന്നും ഇതിനായി അദ്ദേഹത്തെ ചോദ്യം ചെയ്യണമെന്ന പ്രോസിക്യൂഷൻ വാദം അംഗീകരിച്ചാണ് അന്വേഷണ സംഘത്തിന് മുമ്പാകെ ഇന്ന് ഹാജരാകാൻ കോടതി ഉത്തരവിട്ടത്.\nമുൻപ് ദിലീപിനൊപ്പം ചോദ്യം ചെയ്തപ്പോള് നാദിര്‍ഷ പറഞ്ഞ പല കാര്യങ്ങളും കളവും പരസ്പര വിരുദ്ധവുമാണെന്നാണ് പോലീസ് വാദം. കേസില് നാദിര്‍ഷക്കെതിരെ ശക്തമായ തെളിവുകളുണ്ടെന്ന് പ്രോസിക്യൂഷന് കോടതിയില് വ്യക്തമാക്കിയിരുന്നു. തെളിവുകള് അന്വേഷണ ഉദ്യോഗസ്ഥര് പ്രോസിക്യൂഷന് കൈമാറിയിട്ടുണ്ട്. കേസ് ഡയറി, പള്‍സര് സുനിയുടെ കുറ്റസമ്മത മൊഴി, മറ്റൊരു പ്രതിയായ വിഷ്ണുവിന്റെ മൊഴി ഇവയാണ് കൈമാറിയത്. എന്നാൽ നാദിര്‍ഷയെ കേസില് പ്രതി ചേര്‍ത്തിട്ടില്ലെന്നായിരുന്നു ഹൈക്കോടതിയിൽ ഡയറക്ടർ ജനറൽ ഓഫ് പ്രോസിക്യൂഷന്റെ നിലപാട്.\nമുൻകൂർ ജാമ്യപേക്ഷ ഈ മാസം 18ന് ഹൈക്കോടതി വീണ്ടും പരിഗണിക്കുന്നതിനാൽ അതുവരെ അറസ്റ്റ് ഉണ്ടാവില്ല.


മരണത്തിനും വിഭ്രാന്തിക്കുമിടയില് ഒരു കുടുംബം | Mans death drives family mad - Malayalam Oneindia\nമരണത്തിനും വിഭ്രാന്തിക്കുമിടയില് ഒരു കുടുംബം\nതിരുവനന്തപുരം: മരണത്തിനും വിഭ്രാന്ത്രിക്കുമിടയില് ആര്‍ത്തനാദം പോലെ ഒരു കുടുംബം. ഇത് കുടുംബനാഥന്റെ മരണത്തോടെ സമനിലതെറ്റിയ മനുഷ്യരുടെ ദുരിതമാണ്.\nമേലാറന്നൂര് പനയില് പുത്തന് വീട്ടിലെ ശിവശങ്കരന് നായരുടെ മരണത്തോടെ കുടുംബത്തിലെ ഒരാളൊഴികെ എല്ലാവര്‍ക്കും സമനില തെറ്റിയിരിക്കുകയാണ്. ശിവശങ്കരന് നായരുടെ ഭാര്യ പത്മാവതി അമ്മയും മക്കളായ രഞ്ജിനിയും അനില്‍കുമാറും ഇന്ന് മാനസികരോഗികളായിരിക്കുന്നു. ഏതു നിമിഷവും സമനില തെറ്റിയ അമ്മയുടെയും സഹോദരങ്ങളുടെ ആക്രമണം ഭയന്നുകഴിയുന്ന മൂത്ത മകന് ശശിധരന് നായര് ലോകത്തെ നോക്കി പകച്ചു നില്‍ക്കുന്നു.\nതയ്യല്‍തൊഴിലാളിയായിരുന്ന ശിവശങ്കരന് നായര് മരിച്ചത് 11 വര്‍ഷം മുമ്പാണ്. അന്ന് മുതലേ ദാരിദ്യ്രത്തിന്റെ പടുകുഴിയിലായിരുന്ന കുടുംബത്തെ ശാപം പോലെയാണ് ഇന്ന് മാനസികരോഗവും പിടികൂടിയിരിക്കുന്നത്.\nമാനസികരോഗം മൂര്‍ഛിച്ചിരിക്കുന്ന പത്മാവതി രാത്രി മുഴുവനും ഉറക്കമിളച്ചിരുന്ന് പിറുപിറുക്കുന്നു. 28 വയസുള്ള മകള് രഞ്ജിനി ഒരു വര്‍ഷമായി മാനസിക ആശുപത്രിയില് ചികിത്സയിലായിരുന്നു. ഇളയ മകനായ അനിക്കുട്ടന് രോഗം കൂടുമ്പോള് വീട് വിട്ടോടാറുണ്ടെന്ന് നിസഹായനായ ശശിധരന് നായര് പറയുന്നു.\nചാക്കും കീറിയ പുതപ്പും കൊണ്ട് മറച്ചിരിക്കുന്ന ചെറ്റക്കുടിലിലേക്ക് വല്ലപ്പോഴും സഹായമെത്തിക്കുന്ന നല്ല മനസുകളുടെ കാരുണ്യത്താലാണ് ഇവര് കഴിയുന്നത്. കഴിഞ്ഞ ദിവസം വനിതാ കമ്മീഷന് അദ്ധ്യക്ഷ സുഗതകുമാരി ഇവരെ സന്ദര്‍ശിച്ചു. താമസിയാതെ പത്മാവതി അമ്മയെ സുഗതകുമാരിയുടെ കീഴിലുള്ള അഭയയില് പ്രവേശിപ്പിക്കും.


Kunchacko Boban sharedanote on the wedding anniversary of his father and mother, post goes viral - Malayalam Filmibeat\nNews 'ഞാൻ എന്തോ വലിയ പാപം ചെയ്യാൻ പോകുന്ന പോലെ', മരക്കാർ സിനിമ കാണാൻ പോയതിനെ കുറിച്ച് ഷോൺ ജോർജ്\nTechnology രാജ്യം മുൻഗണന നൽകേണ്ടത് 5ജി റോൾ ഔട്ടിന്; ഇന്ത്യൻ മൊബൈൽ കോൺഗ്രസിൽ മുകേഷ് അംബാനി\nSports രോഹിത്തിന് കാര്യങ്ങള് എളുപ്പമാവില്ല, ഏകദിന നായകനാവുമ്പോള് മുന്നിലുള്ള മൂന്ന് വെല്ലുവിളികളിതാ\nAutomobiles ക്രാഷ് ടെസ്റ്റിൽ പരാജയപ്പെട്ട് ക്വിഡ് ഇലക്‌ട്രിക്കും; മടക്കം 1 സ്റ്റാർ റേറ്റിംഗുമായി\n| Published: Monday, November 15, 2021, 11:29 [IST]\nകുഞ്ചാക്കോ ബോബൻ എന്ന അഭിനേതാവ് സിനിമയ്ക്കൊപ്പം വളർന്ന താരമാണ്. സിനിമാ പാരമ്പര്യമുള്ള കുടുംബത്തിൽ നിന്ന് തന്നെയായിരുന്നു കുഞ്ചാക്കോ ബോബനും സിനിമയിലേക്ക് എത്തിയത്. കുഞ്ചാക്കോ ബോബന്റെ അച്ഛൻ ബോബൻ കുഞ്ചാക്കോയും ചലച്ചിത്ര രംഗത്ത് സജീമായിരുന്നു. സംവിധായകനായും ബാലനടനായും ബോബൻ കുഞ്ചാക്കോ തിളങ്ങി. ബോബൻ കുഞ്ചാക്കോ അന്തരിച്ചത് 2004 ജൂലൈ ഒമ്പതിനാണ്. ബാലതാരമായി സിനിമയുടെ ഭാഗമായ ബോബൻ കുഞ്ചാക്കോ പാലാട്ട് കുഞ്ഞിക്കണ്ണൻ, സഞ്ചാരി, ആഴി തുടങ്ങിയവയാണ് സംവിധാനം ചെയ്‍തത്.\nAlso Read: 'ഒപ്പത്തിൽ അഭിനയിക്കാൻ ആവശ്യപ്പെട്ട പ്രതിഫലത്തെ കുറിച്ച് മീനൂട്ടി', മുപ്പത് രൂപയെങ്കിലും കിട്ടിയോ എന്ന് എംജി!\nഅപ്പന്റേയും അമ്മയുടേയും വിവാഹ വാർഷിക ദിനത്തിൽ കുഞ്ചാക്കോ ബോബൻ പങ്കുവെച്ച കുറിപ്പ് ഇപ്പോൾ ശ്രദ്ധനേടുകയാണ്. ഇരുവരുടേയും ഒരു പഴയകാല ഫോട്ടോയ്ക്കൊപ്പമായിരുന്നു കുഞ്ചാക്കോ ബോബന്റെ കുറിപ്പ്. 'ബോബനും മോളിയും….. എല്ലാവർക്കും അവരുടെ അച്ഛൻ ഒരു ഹീറോയാണ്... പിന്നെ അവരുടെ അമ്മ ഒരു സൂപ്പർ ഹീറോ ആണ്... കുടുംബം, സുഹൃത്തുക്കൾ, സിനിമകൾ, ജീവിതം എന്നിവയെക്കുറിച്ച് എല്ലാം എന്നെ പഠിപ്പിച്ച അത്ഭുതങ്ങളായ ദമ്പതികൾക്ക് വിവാഹ വാർഷിക ആശംസകൾ... മിസ്റ്റർ ബോബൻ... നിങ്ങളെ ഇവിടെ മിസ് ചെയ്യുന്നുണ്ട്.... പക്ഷേ സ്വർഗത്തിൽ നിന്ന് നിങ്ങൾ ഞങ്ങളെ കണ്ടുകൊണ്ടിരിക്കുകയാണ് അറിയാം... ഉമ്മ!' എന്നായിരുന്നു കുഞ്ചാക്കോ ബോബൻ കുറിച്ചത്.\nAlso Read: 'ഒരുങ്ങാനും കുളിക്കാനും ഏറ്റവും കൂടുതൽ സമയം എടുക്കുന്നത് രൺവീർ', ദീപിക പറയുന്നു!\nപിതാവിന്റെ ഓർമദിനത്തിലും ഹൃദയം തൊടുന്ന കുറിപ്പുകളുമായി കുഞ്ചാക്കോ ബോബൻ എത്താറുണ്ട്. പലപ്പോഴും കുഞ്ചാക്കോ ബോബനൊപ്പം പൊതുവേദികളിൽ പ്രത്യക്ഷപ്പെടാറുണ്ട് താരത്തിന്റെ അമ്മ മോളി. ചാക്കോച്ചന് രണ്ട് പെങ്ങമാരാണുള്ളത്. പക്ഷെ സിനിമാ പാരമ്പര്യമുള്ള കുടുംബമായിട്ടും കുഞ്ചാക്കോ ബോബൻ മാത്രമാണ് സിനിമയിലേക്ക് എത്തിയത്. വില്ലനായി എത്തിയാലും പലവിധ വേഷങ്ങൾ സ്ക്രീനിൽ അവതരിപ്പിച്ചാലും കുഞ്ചാക്കോ ബോബൻ എന്നും മലയാളിക്ക് ചോക്ലേറ്റ് ഹീറോയാണ്. എന്നിരുന്നാലും എല്ലാത്തരം സിനിമകളും റോളുകളും ഇപ്പോൾ അനായാസം ചെയ്ത് ഫലിപ്പിക്കാറുണ്ട് കുഞ്ചാക്കോ ബോബൻ.\nഅനിയത്തിപ്രാവായിരുന്നു കുഞ്ചാക്കോ ബോബൻ നായികനായി എത്തിയ ആദ്യ സിനിമ. ഫാസിൽ സംവിധാനം ചെയ്ത സിനിമയിൽ ശാലിനിയായിരുന്നു നായിക. ഈ ഒരു സിനിമകൊണ്ട് കുഞ്ചാക്കോ ബോബന് ആരാധകരായി മാറിയവരിൽ ഏറെയും പെൺകുട്ടികളായിരുന്നു. നിരവധി പ്രണയലേഖനങ്ങളും കത്തുകളുമെല്ലാം അക്കാലത്ത് ചാക്കോച്ചനെ തേടിയെത്തുമായിരുന്നു. എല്ലാത്തിനും തിരികെ മറുപടി കത്തും നൽകിയിരുന്നതിനെ കുറിച്ചെല്ലാം ചാക്കോച്ചൻ പലപ്പോഴും തുറന്ന് പറഞ്ഞിട്ടുണ്ട്. ചാക്കോച്ചന് അനിയത്തിപ്രാവിലെ അഭിനയത്തിന് പ്രതിഫലമായി ലഭിച്ച തുകയെ കുറിച്ച് താരം അടുത്തിടെ വെളിപ്പെടുത്തിയിരുന്നു. സുരേഷ് ഗോപിക്കൊപ്പം ഒരു ഗെയിംഷോയിൽ പങ്കെടുക്കാനെത്തിയപ്പോഴാണ് തനിക്ക് ലഭിച്ച ആദ്യ പ്രതിഫലത്തെ കുറിച്ച് കുഞ്ചാക്കോ ബോബൻ വെളിപ്പെടുത്തിയത്.\nഅമ്പതിനായിരം രൂപയാണ് അനിയത്തിപ്രാവിലെ നായക വേഷത്തിന് ലഭിച്ച പ്രതിഫലം എന്നാണ് കുഞ്ചാക്കോ ബോബൻ പറഞ്ഞത്. സംവിധായകൻ ഫാസില് തന്നെയാണ് ചിത്രത്തിന്റെ രചനയും സംവിധാനവും നിർവഹിച്ചത്. 1997ൽ ആണ് അനിയത്തിപ്രാവ് പുറത്തിറങ്ങിയത്. സ്വര്‍ഗചിത്ര അപ്പച്ചനാണ് ചിത്രം നിർമിച്ചത്. കുഞ്ചാക്കോയുടെ ഉടമസ്ഥതയിലുള്ള ഉദയ സ്റ്റുഡിയോസാണ് ധന്യ എന്ന സിനിമ നിർമിച്ചത്. നിറം, കസ്തൂരിമാൻ, സ്വപ്നക്കൂട്, ദോസ്ത്, നക്ഷത്രത്താരാട്ട് തുടങ്ങിയ ചിത്രങ്ങളിലൂടെ താരം യുവാക്കളുടെ ഹരമായി മാറുക ആയിരുന്നു. ഇപ്പോൾ അണിയറയിൽ റിലീസിനൊരുങ്ങുന്നത് നിരവധി കുഞ്ചാക്കോ ബോബൻ സിനിമകളാണ്. ഭീമന്റെ വഴി, പട, ഒറ്റ്, എന്തടാ സജി, പദ്മിനി, നീല വെളിച്ചം, അറിയിപ്പ് എന്നിവയാണ് റിലീസിന് ഒരുങ്ങുന്ന മറ്റ് കുഞ്ചാക്കോ ബോബൻ സിനിമകൾ. ഒറ്റ് തമിഴിലും റിലീസിന് തയ്യാറെടുക്കുകയാണ്. തെന്നിന്ത്യൻ താരം അരവിന്ദ് സ്വാമിക്കൊപ്പമാണ് കുഞ്ചാക്കോ ബോബൻ ഒറ്റിൽ അഭിനയിക്കുന്നത്.\nKunchacko Boban sharedanote on the wedding anniversary of his father and mother, post goes viral\nStory first published: Monday, November 15, 2021, 11:29 [IST]


മുഖത്ത് ചുവന്ന ചെതുമ്പല് പോലെ പാടുകളുണ്ടോ; കാരണം നിസ്സാരമല്ല | Perioral Dermatitis: Causes, Treatment And Symptoms In Malayalam - Malayalam BoldSky\n| Published: Tuesday, November 16, 2021, 16:53 [IST]\nനിങ്ങളുടെ വായയ്ക്ക് ചുറ്റും ചുവന്നതും പ്രകോപിപ്പിക്കുന്നതുമായ ചുണങ്ങുണ്ടോ? ഇതിന് എപ്പോഴും ചൊറിച്ചില് ആണോ? ഇത് പെരിയോറല് ഡെര്‍മറ്റൈറ്റിസ് ആയിരിക്കാ. അതിന്റെ ലക്ഷണങ്ങളില് പ്രധാനപ്പെട്ടത് തന്നെയാണ് ഈ ചൊറിച്ചിലും ചുണങ്ങ് പോലത്തെ പാടുകളും. ഇത് മുഖക്കുരു എന്ന് പലപ്പോഴും തെറ്റിദ്ധരിക്കപ്പെടുന്നു. എന്നാല് പിന്നീട് ഈ ചുണങ്ങു മൂക്കിലേക്കോ കണ്ണുകളിലേക്കോ വ്യാപിച്ചേക്കാം (പെരിയോറിഫിഷ്യല് ഡെര്‍മറ്റൈറ്റിസ് എന്നും അറിയപ്പെടുന്നു). പെരിയോറല് ഡെര്‍മറ്റൈറ്റിസ് പൊതുവെ സ്വയം പരിഹരിക്കുന്നതാണ്. എന്നിരുന്നാലും, ഇത് ആവര്‍ത്തിക്കാതിരിക്കാന് ഫലപ്രദമായ ചികിത്സകള് ചെയ്യേണ്ടത് അത്യാവശ്യമാണ്.\nപെരിയോറല് ഡെര്‍മറ്റൈറ്റിസിന്റെ കാരണങ്ങള്, അതിന്റെ ലക്ഷണങ്ങള്, പരിഹാരങ്ങള് പരിഗണിക്കേണ്ട ചികിത്സകള് എന്നിവ ഈ ലേഖനത്തില് പറയുന്നുണ്ട്. നിങ്ങള്‍ക്ക് അനുയോജ്യമായ ചികിത്സാ ഓപ്ഷന് എന്താണ് എന്ന് അറിയുന്നതിന് വേണ്ടി ഈ ലേഖനം വായിക്കാവുന്നതാണ്. ചര്‍മ്മത്തില് പ്രത്യേകിച്ച് മുഖത്തുണ്ടാവുന്ന അസ്വസ്ഥതകളെ നമ്മള് ഒരു കാരണവശാലും അവഗണിക്കരുത്. കാരണം അത് കൂടുതല് അപകടത്തിലേക്ക് എത്തുന്നുണ്ട്. അതുകൊണ്ട് തന്നെ അല്‍പം ശ്രദ്ധിക്കേണ്ടതാണ്.\nപെരിയോറല് ഡെര്‍മറ്റൈറ്റിസിന്റെ കാരണം?\nപെരിയോറല് ഡെര്‍മറ്റൈറ്റിസ് ഉണ്ടാകുന്നതിന് പല ഘടകങ്ങളും കാരണമാകുമെന്ന് കരുതപ്പെടുന്നു. മിക്ക കേസുകളിലും, ഇത് നിങ്ങള് ഉപയോഗിക്കുന്ന ഉല്‍പ്പന്നങ്ങളുടെ അനന്തരഫലമായിരിക്കാം. ഇതിലെ ഏറ്റവും പ്രധാനപ്പെട്ട കാരണങ്ങള് എന്തൊക്കെയെന്ന് നമുക്ക് നോക്കാവുന്നതാണ്. സ്റ്റിറോയിഡ് ക്രീമുകളുടെയും തൈലങ്ങളുടെയും ഉപയോഗം. മൂക്കിലും വായിലും സ്റ്റിറോയിഡ് സ്‌പ്രേകളുടെ ഉപയോഗം, കനത്ത മേക്കപ്പ്, ഫേസ് ക്രീമുകള്, മോയ്‌സ്ചറൈസറുകള് എന്നിവയുടെ അമിത ഉപയോഗം എന്നിവയെല്ലാം വളരെയധികം ശ്രദ്ധിക്കേണ്ടതാണ്.\nഫ്‌ലൂറൈഡഡ് ടൂത്ത് പേസ്റ്റിന്റെ ഉപയോഗം, ച്യൂയിംഗ് ഗം, ഡെന്റല് ഫില്ലിംഗുകള്, ചര്‍മ്മത്തിലും രോമകൂപങ്ങളിലും വസിക്കുന്ന യീസ്റ്റുകളും ബാക്ടീരിയകളും, ഹോര്‍മോണ് മാറ്റങ്ങള്, രോഗപ്രതിരോധ സംവിധാനത്തിലെ പ്രശ്‌നങ്ങള്, അള്‍ട്രാവയലറ്റ് രശ്മികളുമായുള്ള സമ്പര്‍ക്കം ഉള്‍പ്പെടെയുള്ള പാരിസ്ഥിതിക ഘടകങ്ങള്, സമ്മര്‍ദ്ദം, മോശം ശുചിത്വം, മരുന്നുകളോടുള്ള അലര്‍ജി പ്രതികരണങ്ങള് എന്നിവയെല്ലാം അറിഞ്ഞിരിക്കേണ്ടതാണ്. ഇതൊക്കെയാണ് ഇത്തരം അവസ്ഥകളുടെ കാരണങ്ങള്.\nപെരിയോറല് ഡെര്‍മറ്റൈറ്റിസിന്റെ ലക്ഷണങ്ങള് എന്തൊക്കെയെന്ന് നമുക്ക് നോക്കാവുന്നതാണ്. ഇതില് തന്നെ നമ്മള് അറിഞ്ഞിരിക്കേണ്ട ചില കാര്യങ്ങള് ഉണ്ട്. അതില് ഒന്നാണ് ചര്‍മ്മത്തിന്റെ അവസ്ഥ. വായയ്ക്ക് ചുറ്റും ചുവപ്പും ചെതുമ്പലും, ചുണങ്ങു കണ്‌പോളകളിലും, മൂക്ക്, നെറ്റി, ജനനേന്ദ്രിയങ്ങള് എന്നിവയിലേക്ക് വ്യാപിച്ചേക്കാവുന്നതാണ്. ഇത് കൂടാതെ എരിയുന്ന പോലുള്ള അവസ്ഥയും, വായ്ക്ക് ചുറ്റുമുള്ള ചര്‍മ്മത്തില് ഒരു ഇറുകിയ സംവേദനം, തിണര്‍പ്പില് നിന്ന് വെള്ളമുള്ള സ്രവങ്ങളും, ചര്‍മ്മത്തിലെ വരള്‍ച്ചയും, ചൊറിച്ചില് എന്നിവയെല്ലാം പെരിയോറല് ഡെര്‍മറ്റൈറ്റിസിന്റെ ലക്ഷണങ്ങളില് ചിലതാണ്.\nആരിലാണ് സാധ്യത കൂടുതല്\nപെരിയോറല് ഡെര്‍മറ്റൈറ്റിസ് എല്ലാ പ്രായത്തിലും ഏത് വംശത്തിലും പെട്ട ആളുകളെയും ഇത് ബാധിക്കുന്നുണ്ട്. ഇത് കുട്ടികളെയും ബാധിക്കാം. എന്നിരുന്നാലും, 20 നും 45 നും ഇടയില് പ്രായമുള്ള സ്ത്രീകളിലാണ് ഇത് സാധാരണയായി കാണപ്പെടുന്നത്. അതുകൊണ്ട് തന്നെ ഇത്തരം അവസ്ഥകളെ അല്‍പം ശ്രദ്ധിച്ച് വേണം മുന്നോട്ട് പോവുന്നതിന്. എല്ലാ അവസ്ഥയിലും നിങ്ങളില് ഉണ്ടാവുന്ന ഇത്തരം അവസ്ഥകളെ പ്രതിരോധിക്കുന്നതിന് വേണ്ടിയാണ് ഇനി ശ്രമിക്കേണ്ടത്.\nഏത് ഭാഗത്തെ ബാധിക്കുന്നു?\nശരീരത്തിലെ ഏത് ഭാഗത്തെയാണ് ഇത് കൂടുതല് ബാധിക്കുന്നത് എന്നതിനെക്കുറിച്ച് പലര്‍ക്കും അറിയില്ല. ഇതില് ആദ്യം ബാധിക്കുന്ന ഭാഗം കണ്ണുകള്‍ക്ക് താഴെയാണ്, പിന്നീട് നെറ്റി, താടിയിലും, വായക്ക് ചുറ്റും ഇത് ബാധിക്കുന്നു. എങ്ങനെ രോഗം കണ്ടു പിടിക്കാം എന്നുള്ളതിനെക്കുറിച്ചാണ് പലര്‍ക്കും അറിയേണ്ടത്. അതുകൊണ്ട് തന്നെ ഇത്തരം അവസ്ഥകള് അല്‍പം ശ്രദ്ധിക്കേണ്ടതാണ്. എങ്ങനെ രോഗം കണ്ടു പിടിക്കാം എന്നുള്ളത് തന്നെയാണ് അറിഞ്ഞിരിക്കേണ്ട കാര്യം. പെരിയോറല് ഡെര്‍മറ്റൈറ്റിസ് നിര്‍ണയിക്കാന് സാധാരണയായി പരിശോധനകള് ആവശ്യമില്ല. ഇത് ചര്‍മ്മം നോക്കി തന്നെ നമുക്ക് കണ്ടെത്താന് സാധിക്കുന്നുണ്ട്. പരിഹാരങ്ങള് എന്തൊക്കെയെന്ന് നോക്കാവുന്നതാണ്.\nകറ്റാര് വാഴയ്ക്ക് ആന്റി-ഇന്‍ഫ്‌ലമേറ്ററി, ആന്റിമൈക്രോബയല്, മുറിവ് ഉണക്കുന്ന ഗുണങ്ങളുണ്ട്. ദിവസേന ഉപയോഗിച്ചാല് ചര്‍മ്മത്തെ ശമിപ്പിക്കാനും കൂടുതല് പ്രകോപനം തടയാനും ഇത് സഹായിക്കും. ഇത് എങ്ങനെ ഉപയോഗിക്കാം എന്ന് നമുക്ക് നോക്കാം. ശുദ്ധമായ കറ്റാര് വാഴ ജെല് ബാധിത പ്രദേശത്ത് പുരട്ടുക. നിങ്ങളുടെ ചര്‍മ്മത്തില് ആഗിരണം ചെയ്യാന് അനുവദിക്കുക. എല്ലാ ദിവസവും ആവര്‍ത്തിക്കുക. ഇതിലൂടെ ചര്‍മ്മത്തിലുണ്ടാവുന്ന പെരിയോറല് ഡെര്‍മറ്റൈറ്റിസ് എന്ന പ്രശ്‌നത്തെ നമുക്ക് പരിഹരിക്കാം.\nചര്‍മ്മത്തിന് വളരെയേറെ ഗുണം ചെയ്യുന്ന ഒന്നാണ് തേന്. തേന് ഉപയോഗിക്കുന്നതിലൂടെ അത് നിങ്ങളുടെ ചര്‍മ്മത്തിന് നല്‍കുന്ന ഗുണങ്ങള് നിസ്സാരമല്ല. അതുകൊണ്ട് തന്നെ തേന് പെരിയോറല് ഡെര്‍മറ്റൈറ്റിസിന് വേണ്ടി ഉപയോഗിക്കുമ്പോള് ആന്റിമൈക്രോബയല്, മുറിവ് ഉണക്കുന്ന ഗുണങ്ങള് എന്നിവയ്ക്ക് തേന് ശാസ്ത്രീയമായി അംഗീകരിക്കപ്പെട്ടിട്ടുണ്ട്. മുഖത്തെ ചുവപ്പ്,കുരുക്കള്, ടെലാന്‍ജിയക്ടാസിയ എന്നിവ ചികിത്സിക്കാന് ഇത് സഹായിക്കുന്നു.\nചര്‍മ്മത്തില് പെരിയോറല് ഡെര്‍മറ്റൈറ്റിസ് ബാധിച്ചിട്ടുള്ള സ്ഥലങ്ങളില് തേന് പുരട്ടുക. അര മണിക്കൂര് കഴിഞ്ഞ് കഴുകിക്കളയുക. ദിവസത്തില് രണ്ടുതവണ ആവര്‍ത്തിക്കുക. എന്നാല് ഇതില് ശ്രദ്ധിക്കേണ്ട കാര്യം എന്താണെന്ന് വെച്ചാല് ദിവസവും തേന് ഉപയോഗിക്കുമ്പോള് കത്തുന്നതോ വര്‍ദ്ധിച്ച ചുവപ്പോ പോലുള്ള അലര്‍ജി പ്രതികരണങ്ങള് നിങ്ങള്‍ക്ക് അനുഭവപ്പെടുകയാണെങ്കില് അതിന് പ്രതിവിധി തേടുന്നതിന് ശ്രദ്ധിക്കണം.\nRead more about: skin care skin disease ചര്‍മ്മസംരക്ഷണം\nPerioral Dermatitis: Causes, Treatment And Symptoms In Malayalam\nHere in this article we are discussing about the causes, treatment and symptoms of Perioral Dermatitis in malayalam. Takealook.\nNov 16, 2021 ലെ വാര്‍ത്തകള്


ഭാര്യ എല്ലാ ദിവസവും കുളിക്കുന്നില്ല; വിവാഹ മോചനം ആവശ്യപ്പെട്ട് ഭര്‍ത്താവ്; പ്രശ്‌നത്തില് ഇടപെട്ട് വനിതാ സംരക്ഷണ സെല് – Utharadesam\nSeptember 25, 2021 Published Time: 9:54 PM\nഅലിഗഡ്: വിചിത്രമായ കാരണം ചൂണ്ടിക്കാട്ടി വിവാഹ മോചന ആവശ്യപ്പെട്ട് ഭര്‍ത്താവ്. ഭാര്യ എല്ലാ ദിവസവും കുളിക്കുന്നില്ലെന്നാണ് ഭര്‍ത്താവിന്റെ പരാതി. ഉത്തര്‍പ്രദേശിലെ അലിഗഡിലാണ് സംഭവം. വിഷയത്തില് പരിഹാരം തേടി യുവതി വനിതാ സംരക്ഷണ സെല്ലിനെ സമീപിച്ചിരിക്കുകയാണ്. ഇതോടെയാണ് സംഭവം പുറത്തറിഞ്ഞത്.\nരണ്ട് വര്‍ഷം മുമ്പ് വിവാഹിതരായ ദതികള്‍ക്ക് ഒരു വയസ് പ്രായമുള്ള കുട്ടിയുണ്ട്. ഭര്‍ത്താവ് മുത്തലാഖ് നല്‍കിയെന്ന് എഴുതി തയ്യാറാക്കിയ പരാതിയുമായാണ് യുവതി വനിതാ സംരക്ഷണ സെല്ലിനെ സമീപിച്ചത്. എന്നാല് യുവതിയുടെ പരാതിയില് ഭര്‍ത്താവുമായി വനിതാ സംരക്ഷണ സെല് അംഗങ്ങള് ബന്ധപ്പെട്ടെങ്കിലും ഭാര്യ എല്ലാ ദിവസവും കുളിക്കുന്നില്ലെന്ന കാരണം തന്നെയാണ് യുവാവ് സെല്ലിനെ ബോധിപ്പിച്ചത്. ദിവസേന കുളിക്കാത്തതിനെ തുടര്‍ന്ന് ഭാര്യയുമായി നിരന്തരമായി വാക്കുതര്‍ക്കമുണ്ടാകുന്നുവെന്നും ഇത് കുടുംബത്തിലെ സമാധാനാന്തരീക്ഷം തകര്‍ക്കുന്നുവെന്നുമാണ് യുവാവ് ആരോപിക്കുന്നത്.\nവിവാഹ മോചനം ആവശ്യപ്പെട്ട് യുവാവ് പരാതി എഴുതി നല്‍കിയതോടെ ദമ്പതികള്‍ക്കും അവരുടെ രക്ഷിതാക്കള്‍ക്കും കൗണ്‍സിലിംഗ് നല്‍കാനൊരുങ്ങുകയാണ് വനിതാ സംരക്ഷണ സെല്. അതേസമയം ഭര്‍ത്താവിനൊപ്പം ജീവിക്കണമെന്ന് യുവതി സെല്ലിനെ അറിയിച്ചതായി അധികൃതര് വ്യക്തമാക്കി.


idaneram: മതംമാറ്റംകൊണ്ട് അസ്പൃശ്യര് സാമ്പത്തിക നേട്ടമല്ല ഉദ്ദേശിക്കുന്നത്...!! അംബേഡ്കര് പറഞ്ഞു....\nമതംമാറ്റംകൊണ്ട് അസ്പൃശ്യര് സാമ്പത്തിക നേട്ടമല്ല ഉദ്ദേശിക്കുന്നത്...!! അംബേഡ്കര് പറഞ്ഞു....\nതങ്ങളുടെ മതം മാറിയതുകൊണ്ട് ഭൗതികമായി അസ്പൃശ്യര്‍ക്ക് എന്തു നേട്ടമാണുണ്ടാവുക? എന്നാല് ഈ ചോദ്യം അത്രക്ക് ഉഗ്രമൊന്നുമല്ല. അതിന് ഉത്തരം നല്കാന് എളുപ്പമാണ്. സാമ്പത്തിക നേട്ടത്തിനുവേണ്ടിയുള്ള ഒരവസരമായിട്ട് മതപരിവര്‍ത്തനത്തെ പ്രയോജനപ്പെടുത്തുകയല്ല അസ്പൃശ്യരുടെ ഉദ്ദേശം. മതപരിവര്‍ത്തനംകൊണ്ട് അസ്പൃശ്യര് സമ്പത്തുണ്ടാക്കുന്നില്ല എന്നത് സത്യമാണ്. എന്നിരുന്നാലും അതൊരു നഷ്ടമല്ല. എന്തുകൊണ്ടെന്നാല്, അവര് ഹിന്ദുക്കളായി തുടരുന്നിടത്തോളം കാലം പാവപ്പെട്ടവരായിരിക്കാന് വിധിക്കപ്പെട്ടവരാണ്. രാഷ്ട്രീയമായി അവര്‍ക്ക് നഷ്ടമുണ്ടാകുന്നുണ്ട്. അവര്‍ക്ക് നല്കിയിട്ടുള്ള രാഷ്ട്രീയമായ അവകാശങ്ങള് നഷ്ടപ്പെടും. ഇത് യഥാര്‍ത്ഥത്തില് ഒരു നഷ്ടമല്ല. മതപരിവര്‍ത്തനത്തിലൂടെ അവര് ചെന്നെത്തുന്ന സമുദായത്തിന് നീക്കിവെച്ചിട്ടുള്ള രാഷ്ട്രീയാവകാശങ്ങളുടെ ഗുണഫലങ്ങള്‍ക്ക് അവരും അര്‍ഹരായിരിക്കും. രാഷ്ട്രീയമായി ലാഭമോ നഷ്ടമോ ഉണ്ടാകുന്നില്ല. എന്നാല് സാമൂഹികമായി അവര്‍ക്ക് വളരെയധികം നേട്ടങ്ങള് ഉണ്ടാകുന്നുണ്ട്. മതംമാറ്റംകൊണ്ട് അസ്പൃശ്യര്, ജീവിതമൂല്യങ്ങള് സാര്‍വത്രികമാക്ക പ്പെട്ടതും സമത്വവത്കരിക്കപ്പെട്ടതുമായ ഒരു സമുദായത്തിലെ അംഗങ്ങളായി മാറുകയാണ്. ഹിന്ദുക്കളുടെ കൂട്ടത്തില് നില്ക്കുമ്പോള് അത്തരം ഒരനുഗ്രഹം അസ്പൃശ്യര്‍ക്ക് ചിന്തിക്കാനേ കഴിയുകയില്ല.


മഞ്ഞ.. വസന്തത്തിന്റെ നിറം..! ഏറെ മനോഹരിയായി അനിഖ സുരേന്ദ്രൻ; ഫോട്ടോസ് – newspeople\nമഞ്ഞ.. വസന്തത്തിന്റെ നിറം..! ഏറെ മനോഹരിയായി അനിഖ സുരേന്ദ്രൻ; ഫോട്ടോസ്\nBy news people\t On Dec 23, 2021\nവളരെ ചെറിയ പ്രായത്തിനുള്ളിൽ മലയാളത്തിൽ മാത്രമല്ല തമിഴിലും നിരവധി ആരാധകരെ സ്വന്തമാക്കിയ ബാലതാരമാണ് അനിഖ സുരേന്ദ്രൻ. ജയറാം നായകനായ കഥ തുടരുന്നു എന്ന സിനിമയിലൂടെയാണ് വെള്ളിത്തിരയുടെ ബിഗ് സ്ക്രീനിലേക്ക് അനിഖ എത്തിയത്. കഴിഞ്ഞ 11 വർഷങ്ങൾക്കിടയിൽ ബാലതാരമായി നിരവധി സിനിമകളിലാണ് അനിഖ അഭിനയിച്ചത്. മലയാളത്തിൽ മമ്മൂട്ടിക്കൊപ്പം രണ്ട് സിനിമകളിൽ അഭിനയിച്ചപ്പോൾ തമിഴിൽ അജിത്തിനൊപ്പവും രണ്ട് സിനിമകളിൽ വേഷമിട്ടു. അജിത്തിന് ഒപ്പം രണ്ട് സിനിമകളിൽ പ്രത്യക്ഷപ്പെട്ടതോടെ തമിഴിലും വലിയ ആരാധകവൃന്ദമാണ് അനിഖയ്ക്ക് ലഭിച്ചത്\nസോഷ്യൽ മീഡിയയിൽ അനിഖ പുതിയതായി പങ്കുവെച്ചിരിക്കുന്ന ചിത്രങ്ങളാണ് ഇപ്പോൾ ശ്രദ്ധേയമായിരിക്കുന്നത്. വസന്തത്തിന്റെ നിറമായ മഞ്ഞയുടുപ്പ് ധരിച്ചുള്ള താരത്തിന്റെ ഫോട്ടോഷൂട്ട് ഞൊടിയിടയിലാണ് സോഷ്യൽ മീഡിയ കീഴടക്കിയിരിക്കുന്നത്.\nവൈൻ ഗ്ലാസ് കൈയ്യിലേന്തി ക്രിസ്‌തുമസ് സ്‌പെഷ്യൽ ഫോട്ടോഷൂട്ടുമായി നടി ശാലു മേനോൻ; ഫോട്ടോസ്\nവിഖ്യാത സംവിധായകൻ കെഎസ് സേതുമാധവൻ അന്തരിച്ചു\n‘എന്റെ സന്തോഷത്തിനും വിജയത്തിനും പിന്നിൽ’; ചിത്രം പങ്കുവച്ച് ലക്ഷ്മി…\n“ചെറുപ്പത്തിലേ ഉറക്കത്തിൽ എണീറ്റിരുന്ന് ഇംഗ്ലീഷിൽ പ്രസംഗം പറയാറുണ്ട്” അഹാന കൃഷ്‌ണ


'കടമെടുപ്പും തിരിച്ചടവും ഇങ്ങനെ'; കേരളം ശ്രീലങ്കയാകുമെന്ന പ്രചരണങ്ങള്‍ക്കിടെ വിശദീകരണവുമായി കിഫ്ബി | Kiifb explanation on fake news\n'കടമെടുപ്പും തിരിച്ചടവും ഇങ്ങനെ'; കേരളം ശ്രീലങ്കയാകുമെന്ന പ്രചരണങ്ങള്‍ക്കിടെ വിശദീകരണവുമായി കിഫ്ബി\n'''കിഫ്ബിയിലേക്ക് ഫണ്ട് എത്തുന്നത് രണ്ടു തരത്തിലാണ്, പുറത്തേക്കുള്ള പണത്തിന്റെ ഒഴുക്കും രണ്ടു തരത്തിലാണ്..''\n20 May 2022 4:39 PM GMT\nകിഫ്ബിയുടെ കടമെടുപ്പ് സംസ്ഥാനത്തിന് ബാധ്യതയാകുന്നെന്ന ആരോപണങ്ങള്‍ക്ക് മറുപടിയുമായി കിഫ്ബി. വിഷയത്തില് നേരത്തെയും വിശദീകരണം നല്‍കിയിട്ടുണ്ടെങ്കിലും ഇരുട്ടില് നിര്‍ത്താനാണ് പല കേന്ദ്രങ്ങളും ശ്രമിച്ചതെന്ന് പറഞ്ഞുകൊണ്ടാണ് കിഫ്ബിയുടെ മറുപടി.\nകിഫ്ബിയുടെ കടമെടുപ്പും തിരിച്ചടവും\nസംസ്ഥാനത്തിന്റെ കടബാധ്യത സംബന്ധിച്ച ചര്‍ച്ചകളിലെല്ലാം കിഫ്ബിയും പരാമര്‍ശവിധേയമാകാറുണ്ട്. കിഫ്ബിയുടെ കടമെടുപ്പ് സംസ്ഥാനത്തിന് ബാധ്യതയാകുന്നു എന്ന പ്രത്യക്ഷവും പരോക്ഷവുമായ പരാമര്‍ശങ്ങളാണ് ഉണ്ടാകാറുള്ളത്. ഇതിനുള്ള വിശദീകരണം പലതവണ ഈ ഫേസ്ബുക്ക പേജിലും മറ്റു മാധ്യമങ്ങളില് കൂടിയും നല്‍കിയിട്ടുണ്ടെങ്കിലും കിഫ്ബിയെ ഇരുട്ടില് തന്നെ നിര്‍ത്താനാണ് പല കേന്ദ്രങ്ങളും എപ്പോഴും ശ്രമിക്കുന്നത്. അതുകൊണ്ടുതന്നെ ഒരോ തവണയും ഇക്കാര്യങ്ങള് ആവര്‍ത്തിക്കാന് ഞങ്ങള് നിര്‍ബന്ധിതരാകുന്നു എന്നറിയിക്കട്ടെ.\nകിഫ്ബിയിലേക്ക് ഫണ്ട് എത്തുന്നത് രണ്ടു തരത്തിലാണ്.\n(A) മോട്ടോര്‍വാഹനനികുതി,പെട്രോളിയം സെസ് എന്നിവയില് നിന്നുള്ള വരുമാനം.\n(B) ധനവിപണിയില് നിന്നെടുക്കുന്ന വായ്പകള്, പുറമേ പെട്രോകെമിക്കല് പാര്‍ക്ക്, വ്യവസായ പാര്‍ക്കുകള് എന്നിവയ്ക്കു സ്ഥലമേറ്റെടുക്കലിനായും മറ്റും കിഫ്ബി നല്‍കുന്ന വായ്പകളുടെ തിരിച്ചടവ് മറ്റൊരു വരുമാന സ്രോതസാണ്. വിവിധ ധനകാര്യ സ്ഥാപനങ്ങളില് നിന്ന് എടുക്കുന്ന ഫണ്ടുകള് വിതരണ കാലാവധി വരെ സൂക്ഷിക്കുന്നതിനായി നടത്തുന്ന നിക്ഷേപങ്ങളില് നിന്നുള്ള പലിശയാണ് മറ്റൊരു വരുമാന സ്രോതസ്. ബഫര് ഫണ്ടുകളില് നിന്നും ഇത്തരം വരുമാനം ലഭിക്കുന്നുണ്ട്. ഇത്തരത്തില് കിഫ്ബി ആക്ട് പ്രകാരം സര്‍ക്കാര് ഉറപ്പുവരുത്തേണ്ട വരുമാനത്തിനും വായ്പകള്‍ക്കും പുറമേ മറ്റു സ്രോതസുകളില് നിന്നും കിഫ്ബിയിലേക്ക് വരുമാനം എത്തുന്നുണ്ട് എന്നര്‍ഥം.\nകിഫ്ബിയില് നിന്ന് പുറത്തേക്കുള്ള പണത്തിന്റെ ഒഴുക്കും രണ്ടു തരത്തിലാണ്.\n(അ) പദ്ധതികള്‍ക്ക് വിനിയോഗിക്കുന്നതിനുള്ള ഫണ്ട്\n(ആ) വായ്പ തിരിച്ചടവ്.\n'വളരുന്ന ആന്യൂറ്റി'(growing annutiy) എന്ന ആധുനിക ധനകാര്യ മാതൃകയുടെ അടിസ്ഥാനത്തിലാണ് കിഫ്ബി പ്രവര്‍ത്തിക്കുന്നത്. പൊതുമേഖലയില് സൃഷ്ടിക്കപ്പെടുന്ന അടിസ്ഥാനസൗകര്യങ്ങളുടെ ഉടമ എന്ന നിലയില് നിശ്ചിതമോ അല്ലെങ്കില് മാറ്റം വരുന്നതോ ആയ പേയ്‌മെന്റ് ആയിരിക്കും പദ്ധതി നടത്തിപ്പ് ചുമതലയുള്ള ഏജന്‍സിക്ക് സര്‍ക്കാര് നല്‍കുന്നത്.\nകിഫ്ബി ആക്ട് അനുസരിച്ച് പെട്രോളിയം സെസും മോട്ടോര് വാഹന നികുതിയില് നിന്നുള്ള വിഹിതവും ആണ് കിഫ്ബിയുടെ വരുമാനം. തൊട്ടുമുമ്പുള്ള സാമ്പത്തിക വര്‍ഷത്തില് സര്‍ക്കാര് സമാഹരിക്കുന്ന ഈ തുക കിഫ്ബി ആക്ട് പ്രകാരം ഓരോ വര്‍ഷവും ഡിസംബര് 31ന് മുമ്പായി കിഫ്ബിക്ക് കൈമാറിയിരിക്കണം.\nഈ ഫണ്ടുകളും ഭാവിയില് ഉണ്ടാകാനിരിക്കുന്ന വരുമാനവും മുന്‍നിര്‍ത്തിയാണ് സര്‍ക്കാരിന്റെ നിര്‍ണായക അടിസ്ഥാന സൗകര്യ വികസന പദ്ധതികള്‍ക്ക് ധനകാര്യവിപണികളില് നിന്ന് പണം കടമെടുക്കുന്നത്. കിഫ്ബിയുടെ അസെറ്റ് ലയബിലിറ്റി മാനേജ്‌മെന്റ്(ALM) ഫ്രെയിംവര്‍ക്കിന്റെ അടിസ്ഥാനത്തില് നിയന്ത്രിതമായ കണ്‍ട്രോള്‍ഡ് ലിവറേജ് മോഡല്(CLM) എന്ന മാതൃകയില് ആണ് കിഫ്ബി കടമെടുക്കുന്നത്. അനിയന്ത്രിതമായ കടമെടുപ്പല്ല കിഫ്ബിയില് നടക്കുന്നതെന്ന് സാരം.എഎല്‍എമ്മിന്റെ മാര്‍ഗനിര്‍ദേശങ്ങള് അനുസരിച്ച് വിവേകപൂര്‍ണവും കാര്യക്ഷമവും ആയ വായ്പയെടുക്കല് തീരുമാനങ്ങളാണ് കിഫ്ബിയില് നിന്നുണ്ടാകുന്നത്. അതുവഴി കിഫ്ബിയുടെ ധനസമാഹരണവും ധനവിനിയോഗവും എക്കാലത്തും സമതുലിതമായിരിക്കും.ഏറി വരുന്ന പദ്ധതികള്‍ക്ക് അനുസരിച്ച് മാറിമാറി വരുന്ന ഫണ്ടിങ് ആവശ്യകതകള് മുന്‍കൂട്ടി കണ്ട് അതിനനുസരിച്ച് മാത്രമാണ് കിഫ്ബി വരുമാനത്തിന് പുറത്തുള്ള തുക വായ്പ എടുക്കുന്നത്.\nസര്‍ക്കാര് കിഫ്ബിയുടെ കടങ്ങള്‍ക്ക് ഗ്യാരണ്ടി നല്‍കുന്നത് കിഫ്ബിയുടെ തിരിച്ചടവ് ശേഷി ഉറച്ചതായത് കൊണ്ടാണ്.അതു ഉറപ്പുവരുത്തിയിട്ടുള്ളത് കൊണ്ടാണ്. അല്ലാതെ ലക്കും ലഗാനുമില്ലാത്ത അനിയന്ത്രിതമായ കടമെടുക്കലിനല്ല സര്‍ക്കാര് ഗ്യാരണ്ടി നല്‍കുന്നത്.തിരിച്ചടവ് ശേഷി ഉണ്ടാകുന്നത് നേരത്തെ സൂചിപ്പിച്ച വരുമാനമാര്‍ഗങ്ങളിലൂടെയാണ്. എന്നാല് മിക്ക ചര്‍ച്ചകളിലും വാര്‍ത്തകളിലും തമസ്‌കരിക്കാന് ശ്രമിക്കുന്നതും കിഫ്ബിയുടെ വരുമാന സ്രോതസുകളെ കുറിച്ചാണ്. എന്നാല് ആരൊക്കെ തമസ്‌കരിക്കാന് ശ്രമിച്ചാലും കിഫ്ബിയുടെ വരുമാനത്തെയും തിരിച്ചടവ് ശേഷിയേയും കുറിച്ച് കടം തരുന്ന ഏജന്‍സികള്‍ക്ക് പൂര്‍ണ ബോധ്യമുണ്ട്. ഇതാണ് കിഫ്ബിക്ക് ദേശീയ അന്തര്‍ദേശീയ ധനവിപണിയില് ലഭിക്കുന്ന വര്‍ധിത സ്വീകാര്യതയ്ക്ക് കാരണം.\nഎഎല്‍എം ഫ്രെയിംവര്‍ക്കിന്റെ അടിസ്ഥാനത്തില് വരുന്ന സാമ്പത്തിക വര്‍ഷങ്ങളിലേക്ക് വേണ്ടി വരുന്ന ഫണ്ടിനെ കുറിച്ചുള്ള വ്യക്തമായ ചിത്രം ഇപ്പോള് തന്നെ കിഫ്ബിയുടെ പക്കലുണ്ട്. പദ്ധതികള്‍ക്ക് അനുവദിക്കേണ്ടതും തിരിച്ചടവിനു വേണ്ടിയുള്ളതുമായ ഈ ഫണ്ടിന്റെ അടിസ്ഥാനത്തില് എത്ര തുക കടമെടുക്കേണ്ടി വരുമെന്നും കിഫ്ബിക്ക് കൃത്യമായ ധാരണയുണ്ട്. ഇത്തരത്തില് 2036 സാമ്പത്തിക വര്‍ഷം വരെയുള്ള സമഗ്രചിത്രത്തിന്റെ അടിസ്ഥാനത്തിലാണ് കിഫ്ബി സാമ്പത്തികകാര്യങ്ങള് ആസൂത്രണം ചെയ്യുന്നത്. സംസ്ഥാനത്തിന്റെ സമ്പദ് വ്യവസ്ഥയ്ക്ക് ദീര്‍ഘകാലാടിസ്ഥാനത്തില് താങ്ങും തണലുമാകുന്ന അടിസ്ഥാനസൗകര്യവികസനം ആണ് ഇതിലൂടെ കൈവരുന്നത്. അതും ഒരുതരത്തിലും സര്‍ക്കാരിന് സാമ്പത്തിക ബാധ്യത ആകാത്ത രീതിയിലും.\nകിഫ്ബിയും സര്‍ക്കാരിന്റെ മൂലധനച്ചെലവിലെ മുന്നേറ്റവും\nകിഫ്ബി നിയമസഭ പാസ്സാക്കിയ ഒരു ആക്ടിന് പ്രകാരം പ്രവര്‍ത്തിക്കുന്ന ഒരു സ്റ്റാറ്റിയൂട്ടറി ബോഡിയാണ്. ഇതുപോലെ പല പൊതുമേഖലാ ബോര്‍ഡുകളും കോര്‍പ്പറേഷനുകളും ഉണ്ട്. ഇവയെല്ലാം വിപണിയില് നിന്നും ധനകാര്യ സ്ഥാപനങ്ങളില് നിന്നും വായ്പ്പ എടുത്ത് നിരവധി പ്രവര്‍ത്തനങ്ങള് നടത്തുമുണ്ട്. ഈ വായ്പ്പകള് ഒരു കാലത്തും സംസ്ഥാന സര്‍ക്കാരിന്റെ കടബാദ്ധ്യതയായി കണക്കിലാക്കിയിട്ടില്ല എന്നും ഓര്‍ക്കണം.\nരാജ്യാന്തര ധനവിപണിയില് കിഫ്ബി നേടിയെടുത്ത വിശ്വാസ്യതയും ബഹുമാന്യതയും കൊണ്ട് ഒട്ടേറെധനകാര്യ സ്ഥാപനങ്ങളാണ് കിഫ്ബിക്ക് പണം കടം തരാന് മുന്നോട്ട് വരുന്നത്. 2021 സാമ്പത്തിക വര്‍ഷം മുതല് പദ്ധതികള്‍ക്കായുള്ള ധന വിനിയോഗം കൂടുതല് ഊര്‍ജിതമായിട്ടുണ്ട്. സംസ്ഥാനത്ത് കോവിഡ് 19 മഹാമാരി പൊട്ടിപ്പുറപ്പെട്ട 2020 ഏപ്രില് മുതല് 2022 ഫെബ്രുവരി വരെയുള്ള സമയത്ത് 12,200 കോടി രൂപയാണ് കിഫ്ബി പദ്ധതി പ്രവര്‍ത്തനങ്ങള്‍ക്കായി വിനിയോഗിച്ചത്.\nകോവിഡിനെ തുടര്‍ന്നുണ്ടായ സാമ്പത്തിക പ്രതിസന്ധി മറികടക്കുന്നതില് അടിസ്ഥാന സൗകര്യപദ്ധതികള്‍ക്കായുള്ള ഈ ധനവിനിയോഗം സഹായകമായിട്ടുണ്ട്. സംസ്ഥാനത്തിന്റെ മൂലധന ചെലവ് 2020-21 സാമ്പത്തിക വര്‍ഷത്തില് ജിഎസ്ഡിപി (ഗ്രോസ് സ്റ്റേറ്റ് ഡൊമെസ്റ്റിക് പ്രോഡക്ട്)യുടെ2ശതമാനത്തിലേറെയായി.തൊട്ടുമുമ്പുള്ള എട്ടു വര്‍ഷങ്ങളുമായി താരതമ്യപ്പെടുത്തുമ്പോള് ഏറ്റവും ഉയര്‍ന്നതാണിത്. കിഫ്ബിയുടെയും സംസ്ഥാനസര്‍ക്കാരിന്റെയും കൂടിയുള്ള സംയോജിത മൂലധന ചെലവ് ജിഎസ്ഡിപിയുടെ 2.30 ശതമാനത്തിലെത്തിയതാണ് ഈ നേട്ടത്തിന് കാരണമായത്. 2022 സാമ്പത്തിക വര്‍ഷം മുതല് 2024 സാമ്പത്തികവര്‍ഷം വരെയുള്ള കിഫ്ബിയുടെയും സംസ്ഥാനസര്‍ക്കാരിന്റെയും സംയോജിത മൂലധന ചെലവ് ജിഎസ്ഡിപിയുമായുള്ള താരതമ്യത്തില് പുതിയ ഉയരങ്ങളിലെത്തും എന്നു വിലയിരുത്തപ്പെടുന്നു.\nആര്‍ട്ടിഫിഷ്യല് ഇന്റലിജന്‍സ്‌മെഷീന് ലേണിങ് സാങ്കേതിക വിദ്യകളുടെ അടിസ്ഥാനത്തിലുള്ള പ്രെഡിക്ടീവ് അല്‍ഗോരിതം ഉപയോഗിച്ച് കിഫ്ബിയുടെ എഎല്‍എം പ്രവചിക്കുന്നത് 2022- 2024 സാമ്പത്തിക വര്‍ഷങ്ങളില് പദ്ധതികള്‍ക്ക് വിനിയോഗിക്കുന്ന തുക 26000 കോടിയിലെത്തും എന്നതാണ്. സംസ്ഥാനത്തിന്റെ മൂലധന ചെലവിന്റെ 66 ശതമാനം വരുമിത്. സംസ്ഥാനത്തിന്റെ വികസനത്തില് കിഫ്ബിയുടെ പ്രസക്തി എന്താണ് എന്നു വെളിവാക്കുന്ന വസ്തുതയാണിത്.\nആഗോളരംഗത്തെ പ്രമുഖ റേറ്റിങ് ഏജന്‍സികളില് ഒന്നായ എസ് ആന്‍ഡ് പി കിഫ്ബിയുടെ ക്രെഡിറ്റ് റേറ്റിങ്ങുമായി ബന്ധപ്പെട്ട് നടത്തിയ നിരീക്ഷണങ്ങള് ശ്രദ്ധേയമാണ്. കിഫ്ബിയുടെ സുശക്തവും സുതാര്യവുമായ പ്രവര്‍ത്തനത്തിന് സംസ്ഥാനസര്‍ക്കാര് ആവിഷ്‌കരിച്ച ക്രമീകരണങ്ങളും നടപടികളും സംസ്ഥാന തലത്തിലുള്ള മറ്റേതു സാമാന സംവിധാനത്തേക്കാളും ഉയര്‍ന്നതാണെന്ന് എസ് ആന്‍ഡ് പി നിരീക്ഷിക്കുന്നു. ഈ ഘടകങ്ങള് എല്ലാം പരിഗണിച്ചാല് സംസ്ഥാനത്തിന്റെ സാമ്പത്തിക ബാധ്യതയുമായി ബന്ധപ്പെട്ട ചര്‍ച്ചകളില് കിഫ്ബിയെ ചിത്രീകരിക്കുന്നതിലെ വൈകല്യങ്ങള് വ്യക്തമാകുന്നതാണ്.


അയ്യങ്കാളി നഗര തൊഴിലുറപ്പു പദ്ധതി- നടത്തിപ്പ് സംബന്ധിച്ച്. | Kottakkal Municipality\nഎ എഫ് എസ്\nഅയ്യങ്കാളി നഗര തൊഴിലുറപ്പു പദ്ധതി- നടത്തിപ്പ് സംബന്ധിച്ച്.\nSubmitted by Publisher on Tue, 03/02/2015 - 2:41pm\nവിഷയം: കോട്ടക്കല് നഗരസഭ- അയ്യങ്കാളി നഗര തൊഴിലുറപ്പു പദ്ധതി- നടത്തിപ്പ് സംബന്ധിച്ച്.\nPW1.7039/13\tനഗരസഭാകാര്യാലയം, കോട്ടക്കല്, തിയതി : 03.09.2013.\nപരാമര്‍ശം: 1) സ.ഉ (കൈ) നം.252/2010 തസ്വഭവ തീയതി 03.11.2010.\n2) നഗരകാര്യ ഡയറക്ടറുടെ 28.02.2013 ലെ ഡിസി5-5559/12 നമ്പര് ഉത്തരവ്.\nഅയ്യങ്കാളി നഗര തൊഴിലുറപ്പു പദ്ധതി നടപ്പിലാക്കുന്നതിന് വേണ്ടി സൂചന (1) പ്രകാരം ഉത്തരവായിട്ടുളളതാണ്. കോട്ടക്കല് നഗരസഭയില് അയ്യങ്കാളി നഗര തൊഴിലുറപ്പു പദ്ധതി നടപ്പിലാക്കുന്നതിന് 201112 വര്‍ഷത്തെ ലേബര് ബജറ്റും ആക്ഷന് പ്ലാനും ഡിപിസി അംഗീകാരം ലഭിച്ചിട്ടുള്ളതാണ്. 209 പദ്ധതികളിലായി 95,81,000/ രൂപയുടെ ലേബര് ബജറ്റാണ് അംഗീകാരം ലഭിച്ചിട്ടുള്ളത്. ടി പദ്ധതി നഗരകാര്യ റീജിയണല് ജോയിന്‍റ് ഡയറക്ടര് സൂക്ഷമ പരിശോധന നടത്തുകയും, സംസ്ഥാന നഗര തൊഴിലുറപ്പു കൗണ്‍സില് അംഗീകരിക്കുകയും, ലേബര് ബജറ്റിന്‍റെ 25% തുക അനുവദിക്കുകയും, ആയതിന്‍റെ ഒന്നാം ഗഡു 23,95,250/ രൂപ നഗരസഭക്ക് ലഭിച്ചിട്ടുള്ളതുമാണ്. തൊഴില് ലഭിക്കുന്നതിന് 570 അപേക്ഷ നഗരസഭയില് ലഭിച്ചിട്ടുണ്ട്. ആയത് ഓണ്‍ലൈനായി ഡാറ്റാ എന്‍ട്രി നടത്തിയിട്ടുണ്ട്. എന്നാല് ഓണ്‍ലൈനായി ജോബ് കാര്‍ഡ് വിതരണം ചെയ്യുന്നതിന് സോഫ്റ്റ്വെയര് ഓപ്പണ് ആകാത്തതിനാല് ഓണ്‍ലൈനായി ജോബ് കാര്‍ഡ് വിതരണം നടത്തിയിട്ടില്ല. അയ്യങ്കാളി തൊഴിലുറപ്പു പദ്ധതി നടപ്പു വര്‍ഷം തന്നെ ലഭിച്ച തുക വിനിയോഗിച്ച് നടപ്പിലാക്കുന്നതിനായി താഴെ പറയുന്ന ഉത്തരവ് പുറപ്പെടുവിക്കുന്നു.\n1.\tഅയ്യങ്കാളി നഗര തൊഴിലുറപ്പു പദ്ധതി നഗരസഭയില് നടപ്പിലാക്കുന്നതിന് മുനിസിപ്പല് എഞ്ചിനീയറെ നിര്‍വ്വഹണ ഉദ്യോഗസ്ഥനായി ചുമതലപ്പെടുത്തി കൊണ്ട് ഉത്തരവാകുന്നു. അനുവദിച്ചു ലഭിച്ച തുക മാനദണ്ഡങ്ങള്‍ക്ക് അനുസരിച്ച് ചെലവഴിക്കേണ്ടതും ആയതിന്‍റെ കണക്കുകള് നിര്‍ദ്ദേശിക്കപ്പെട്ടിട്ടുള്ള രജിസ്റ്ററില് സൂക്ഷിക്കേണ്ടതും, യൂട്ടിലൈസേഷന് സര്‍ട്ടിഫിക്കറ്റ് യഥാസമയം നഗരകാര്യ ഡയറക്ടര്‍ക്ക് ഹാജരാക്കേണ്ടതിനു യഥാസമയം സമര്‍പ്പിക്കേണ്ടതുമാണ്.\n2.\tജോബ് കാര്‍ഡ് അടിയന്തിരമായി പ്രിന്‍റ് ചെയ്യുകയും ആയത് അപേക്ഷിച്ച അര്‍ഹരായവര്‍ക്ക് വിതരണം ചെയ്യേണ്ടതുമാണ്. സോഫ്റ്റ്വെയര് പ്രവര്‍ത്തന സജ്ജമാകുമ്പോള് ഓണ്‍ലൈനായി പിന്നീട് എന്‍ട്രി നടത്തേണ്ടതാണ്. ലഭ്യമായ തുകക്ക് മുന്‍ഗണന അടിസ്ഥാനത്തില് ഏറ്റെടുക്കേണ്ട വര്‍ക്കുകള് സംബന്ധിച്ച് സ്റ്റിയറിംഗ് കമ്മിറ്റി തീരുമാനം പാലിക്കേണ്ടതാണ്.\n3.\tപ്രവൃത്തി തുടങ്ങും മുമ്പ് ബന്ധപ്പെട്ട വാര്‍ഡുകളിലെ വിജിലന്‍സ് & മോണിറ്ററിംഗ് കമ്മിറ്റിയെ അറിയിക്കേണ്ടതാണ്.\n201415 വര്‍ഷത്തെ ലേബര് ബജറ്റും ആക്ഷന് പ്ലാനും തയ്യാറാക്കുന്നതിനുള്ള നടപടികള് ഉടന് സ്വീകരിക്കേണ്ടതാണ്. സര്‍ക്കാര് കാലാകാലങ്ങളില് പുറപ്പെടുവിക്കുന്ന ഉത്തരവുകള്‍ക്ക് വിധേയമായി പദ്ധതികള് നടപ്പിലാക്കുന്നതിന് ശ്രദ്ധിക്കേണ്ടതാണ്.\nAyyankali project_PW1-7039-2013.pdf 61.45 KB


Strenghthening Safety ഇൻഫോപാർക്കിലെ സുരക്ഷ ക്രമീകരണങ്ങൾ വർദ്ധിപ്പികാൻ ശ്രമം\nസ്ത്രീ ജീവനക്കാരുടെ പ്രവർത്തനം സംബന്ധിച്ച് കന്പനികൾ സ്വമേധയാ ഭേദഗതികൾ ഏർപ്പെടുത്തി\nകൊച്ചി: ഇൻഫോപാർക്കിൽ വനിതാ പോലീസിന്റെ എയ്‌ഡ് പോസ്റ്റ് വേണമെന്ന് സി.ഇ.ഒ ഹൃഷികേശ് നായരുടെ ആവശ്യം. പൂനെയിൽ കോഴിക്കോട് സ്വദേശിനി രസീല രാജു കൊല ചെയ്യപ്പെട്ടതിനെ തുടർന്ന് കൊച്ചി ഇൻഫോപാർക്കിലെ സുരക്ഷാ കാര്യങ്ങൾ വിലയിരുത്താൻ ചെന്നപ്പോഴാണ് കൊച്ചി സിറ്റി ഡപ്യൂട്ടി പൊലീസ് കമ്മിഷണർ എം.എച്ച് യതീഷ് ചന്ദ്രയോട് അദ്ദേഹം ഇക്കാര്യം ആവശ്യപ്പെട്ടത്. അതേസമയം ഇൻഫോപാർക്കിലെ വിവിധ കന്പനികൾ ആഭ്യന്തര സുരക്ഷ മുൻനിർത്തി പുതിയ നിബന്ധനകൾ പുറപ്പെടുവിച്ചിട്ടുണ്ട്.\nഎയ്ഡ് പോസ്റ്റ് സ്ഥാപിക്കുന്നതിന് ആവശ്യമായ പൊലീസ് അംഗബലം ഇല്ലാത്തത് ഡി.സി.പി യെ ബുദ്ധിമുട്ടിലാക്കി. “എയ്ഡ് പോസ്റ്റ് സ്ഥാപിക്കണമെങ്കിൽ ഏറ്റവും കുറഞ്ഞത് ആറ് വനിതാ പൊലീസുകാർ വേണം. ആർക്കെങ്കിലും അവധി എടുക്കേണ്ട സാഹചര്യത്തിൽ രണ്ടുപേർ കൂടി അധികമായി വേണം. ഇത്രയും പേരെ ഇപ്പോൾ ലഭ്യമല്ല. ഈ സാഹചര്യത്തിൽ ഫലപ്രദമായ മറ്റ് വഴികളാണ് ആലോചിക്കുന്നത്”.\nഇൻഫോപാർക്കിന് സമീപത്ത് പെൺകുട്ടികൾക്ക് യാത്ര ചെയ്യാൻ ബുദ്ധിമുട്ട് നേരിടുന്നുണ്ട്. ഇതര സംസ്ഥാന തൊഴിലാളികയെ ഒരു മാസം മുൻപ് പെൺകുട്ടികളുടെ ടോയ്‌ലറ്റിൽ വച്ച് പിടികൂടിയിരുന്നു. പെൺകുട്ടികൾ കേസിൽ നിന്ന് പിന്മാറിയതിനാൽ ഇയാളെ നാട്ടിലേക്ക് തിരികെ അയച്ചതായി ഇൻഫോപാർക്ക് സ്റ്റേഷനിൽ നിന്ന് അറിയിച്ചു.\n“യുവാക്കൾ ബൈക്കിലെത്തിയും മറ്റും പെൺകുട്ടികളെ ബുദ്ധിമുട്ടിക്കുന്നുണ്ട്. സമീപത്തെ വനിതാ ഹോസ്റ്റലുകളിലെല്ലാം ഇത്തരം പ്രശ്നങ്ങളുണ്ടെങ്കിലും പെൺകുട്ടികൾ പരാതിപ്പെടാറില്ല. പരമാവധി ഒഴിഞ്ഞുമാറി നടക്കുന്നത് കൊണ്ട് പ്രശ്നങ്ങളില്ലെന്നാണ് ആളുകളുടെ ധാരണ” ഇൻഫോപാർക്ക് ജീവനക്കാരിയായ ഗായത്രി പറഞ്ഞു.\nഇപ്പോഴത്തെ നിലയിൽ ഇൻഫോപാർക്ക് പരിസരത്ത് പിങ്ക് പൊലീസിന്റെ പട്രോളിംഗ് ഏർപ്പെടുത്തിയിട്ടുണ്ട്. ഇത് കൂടാതെ ബൈക്കിൽ വനിതാ പൊലീസുകാരുടെ പട്രോളിംഗും ഏർപ്പെടുത്തിയിട്ടുണ്ട്. കൂടുതൽ സുരക്ഷ ഏർപ്പെടുത്തുന്ന കാര്യം ഒരാഴ്ചയ്‌ക്കുള്ളിൽ വീണ്ടും യോഗം ചേർന്ന് തീരുമാനിക്കുമെന്ന് ഡി.സി.പി അറിയിച്ചു.\nകന്പനികൾ ജീവനക്കാർക്ക് നൽകിയ നൊട്ടീസിൽ അധികസമയം ജോലി ചെയ്യുന്നത് മേലധികാരികളുടെ അറിവോടും അനുമതിയോടും കൂടിയാകണമെന്ന് വ്യക്തമാക്കിയിട്ടുണ്ട്. “6.30 കഴിഞ്ഞ് ഇരിക്കുന്നവരാണ് കൃത്യമായി വിവരം അറിയിക്കേണ്ടത്. അവധി ദിവസങ്ങളിലെ ജോലി അത്യാവശ്യ ഘട്ടങ്ങളിൽ മാത്രം ചെയ്യാനും, ഈ സന്ദർഭങ്ങളിൽ ഓഫീസിൽ കൂട്ടിന് ആളുണ്ടെന്ന് ഉറപ്പാക്കണമെന്നും നിർദ്ദേശമുണ്ട്. മുഴുവൻ സ്ത്രീ ജീവനക്കാരും പോയിക്കഴിഞ്ഞ ശേഷമേ സെക്യൂരിറ്റി ജീവനക്കാർ പോകാവൂ എന്നതാണ് മറ്റൊന്ന്. ടീമിലെ പുരുഷ സുഹൃത്തിന്റെ സാന്നിദ്ധ്യത്തിൽ മാത്രമേ അവധി ദിവങ്ങളിൽ ജോലി ചെയ്യാൻ പാടുള്ളൂ”വെന്നും കന്പനി അറിയിച്ചതായി അഞ്ജു ഹണി പറഞ്ഞു.\nകന്പനികൾ ഏർപ്പെടുത്തുന്ന സുരക്ഷാ ക്രമീകരണങ്ങൾ ഓഫീസിന് അകത്തുള്ളവയാണെന്നും, ഇതിൽ പൊലീസിന് പങ്കില്ലെന്നും ഡി.സി.പി അറിയിച്ചു. ഇൻഫോപാർക്കിന് പരിസരത്തുള്ള സുരക്ഷയാണ് തങ്ങളുടെ ചുമതലയിലുള്ളതെന്ന് അദ്ദേഹം ചൂണ്ടിക്കാട്ടി.\nTags: Infopark, IT, Kochi, Kochi City, Kochi City Police, Techie, Technology\nതീവ്ര മതാനുകൂല ഉളളടക്കം; ഇന്റർനാഷണൽ പീസ് സ്‌കൂൾ അടച്ചുപൂട്ടാൻ മുഖ്യമന്ത്രിയുടെ ഉത്തരവ്\nനെടുമ്പാശ്ശേരി വിമാനത്താവളത്തിൽ വൻ ലഹരിമരുന്ന് വേട്ട; 25 കോടിയുടെ മയക്കുമരുന്ന് പിടികൂടി


Malayalam cinema award controversy | ബീനാപോളിന്റെ ഭർത്താവ് വേണുവിന്റെ 'കാർബണ്' കഴിഞ്ഞ തവണ ലഭിച്ചത് ആറ് അവാർഡുകൾ; കമലിന്റെ 'ആമി'യ്ക്ക് ലഭിച്ചത് രണ്ടു അവാർഡുകളും; ജൂറിയെ തീരുമാനിക്കുന്നതിൽ പ്രമുഖ റോൾ ചലച്ചിത്ര അക്കാദമി ചെയർമാൻ കമലിനും വൈസ് ചെയർപേഴ്‌സൺ ബീനാപോളിനും; അക്കാദമി ചട്ടങ്ങൾ കാറ്റിൽ പറത്തി ഇത്തവണ എത്തുന്നത് കമലിന്റെ മകന്റെ 'നയൻ'; ചലച്ചിത്ര പുരസ്‌കാരങ്ങൾ ഇഷ്ടക്കാർക്ക് വാരിക്കോരിക്കൊടുക്കുന്നതിന് എതിരെ മുഖ്യമന്ത്രിക്ക് പരാതി; ഇക്കുറി കാള വാല് പൊക്കും മുമ്പേ കയറുമായി സിനിമാലോകം - MarunadanMalayalee.com\nFebruary 06, 202006:12 PM IST Permalink\nതിരുവനന്തപുരം: ചലച്ചിത്ര അക്കാദമിയിലിരുന്ന് ചെയർമാൻ കമലും വൈസ് ചെയർപേഴ്‌സൺ ബീനാപോളും നടത്തുന്ന കൂട്ടു കച്ചവടത്തിനെതിരെ എതിർപ്പുകളുമായി മലയാള സിനിമാലോകം. ബീനാ പോളിന്റെ ഭർത്താവ് വേണു സംവിധാനം ചെയ്ത കാർബണ് ആറു അവാർഡുകളും അക്കാദമി ചെയർമാനായ കമൽ സംവിധാനം ചെയ്ത ആമിക്ക് രണ്ടു അവാർഡുകളും നൽകിയ കഴിഞ്ഞ സിനിമാ അവാർഡ് വിതരണം മുന്നിൽ നിൽക്കെ തന്നെയാണ് അവാർഡ് വിതരണത്തിനു അരങ്ങൊരുങ്ങിയിരിക്കെ എതിർപ്പുകളുമായി സിനിമാലോകം രംഗത്ത് വന്നിരിക്കുന്നത്. സംവിധായകനും മൂവ്‌മെന്റ് ഫോർ ഇൻഡിപ്പെൻഡന്റ് സിനിമ (മൈക്ക്) പ്രസിഡന്റുമൊക്കെയായ സന്തോഷ് ബാബുസേനനും സെക്രട്ടറി കെ.പി.ശ്രീകൃഷണനുമൊക്കെ ഈ വിഷയത്തിൽ മുൻകരുതൽ എടുക്കാൻ ആവശ്യപ്പെട്ടു മുഖ്യമന്ത്രിക്ക് പരാതി നൽകി. കമലിന്റെ മകന്റെ സിനിമയായ നയൻ ഫിലിം ഫെസ്റ്റിവലിൽ ഉൾപ്പെടുത്താൻ സാധ്യത വരുമെന്ന ഊഹാപോഹങ്ങൾ മലയാള സിനിമാ ലോകത്ത് നിലനിൽക്കെ തന്നെയാണ് 2019-ൽ സംഭവിച്ചത് 2020-ൽ ആവർത്തിക്കാതിരിക്കാൻ 'മൈക്ക്' അടക്കമുള്ളവർ കോപ്പു കൂട്ടുന്നത്.\nചലച്ചിത്ര അക്കാദമി അവാർഡുകൾക്ക് അപേക്ഷ നൽകാനുള്ള തീയതി കഴിഞ്ഞു. ഇനി ജൂറി തിരഞ്ഞെടുപ്പാണ്. ചലച്ചിത്ര അക്കാദമിയുടെ എക്‌സിക്യൂട്ടീവ് മെമ്പർമാരാണ് ജൂറിയെ തിരഞ്ഞെടുക്കുന്ന കമ്മിറ്റിയിലുള്ളത്. കമലും ബീനാ പോലും മഹേഷ് പഞ്ചുവുമൊക്കെ ഈ കമ്മറ്റിയിലുണ്ട്. ഇവർ നാമനിർദ്ദേശം ചെയ്യുന്ന ജൂറി വരുമ്പോൾ ഇവരുടെ താത്പര്യങ്ങൾ അവാർഡ് നിർണ്ണയ വേളയിലും പ്രതിഫലിക്കും. മുൻ അനുഭവം മുന്നിൽ നിൽക്കെ തന്നെയാണ് മുൻകൂറായി പരാതി മുഖ്യമന്ത്രിക്ക് മുന്നിലെത്തിയത്.\nഇത്തവണത്തെ മലയാള സിനിമാ അവാർഡുകൾ അട്ടിമറിക്കപ്പെടാതിരിക്കാനാണ് മലയാള സിനിമാലോകത്തെ ഒരു പ്രബല വിഭാഗത്തിന്റെ നീക്കം വന്നിരിക്കുന്നത്. സിനിമാ അവാർഡ് ജൂറിയെ തീരുമാനിക്കുന്നത് ചലച്ചിത്ര അക്കാദമി എക്‌സിക്യൂട്ടീവ് ബോർഡ് ആണ്. കമലും ബീനാ പോളും ചലച്ചിത്ര അക്കാദമി സെക്രട്ടറി മഹേഷ് പഞ്ചുവുമൊക്കെ അടങ്ങുന്നതാണ് ഈ എക്‌സിക്യുട്ടീവ് ബോർഡ്. കമലിന്റെയും ബീനാ പോളിന്റെയും സിനിമകൾ അക്കാദമി അവാർഡിന് എത്താറുണ്ട്. കഴിഞ്ഞ തവണ കമലിനും ബീനാ പോളിന്റെ ഭർത്താവ് വേണുവിനുമൊക്കെ അവാർഡ് ലഭിച്ചു. ഈ വർഷം അവാർഡ് പരിഗണനയ്ക്ക് കമലിന്റെ മകന്റെ സിനിമ നയൻ ഉണ്ട് എന്നാണ് അറിയാൻ കഴിയുന്നത്. എക്‌സിക്യൂട്ടിവ് ബോർഡുമായി ബന്ധമുള്ളവരുടെ സിനിമ അവാർഡിന് പരിഗണിക്കരുത്. റിലീസ് ആയാലും ഇല്ലെങ്കിലും അവാർഡിന് വരരുത്. അക്കാദമിയുടെ തലപ്പത്തിരിക്കുന്നവരുടെ, അവരുമായി ബന്ധമുള്ളവരുടെ സിനിമകൾ അവാർഡിന് പരിഗണിക്കപ്പെടാൻ പാടില്ല എന്ന് അക്കാദമിയുടെ റൂളിൽ വ്യവസ്ഥയുണ്ട്. ജൂറി മെമ്പേഴ്‌സിന്റെയോ അവരുടെ ബന്ധുക്കളുടെയോ സിനിമകളും അവാർഡ് നിർണ്ണയവേളയിൽ ജൂറിമാർക്ക് മുന്നിൽ വരരുത്. അക്കാദമി നിയമവ്യവസ്ഥ ഇങ്ങനെയായിരിക്കെ കമലും ബീനാ പോളും അക്കാദമി സെക്രട്ടറി മഹേഷ് പഞ്ചുവുമടങ്ങുന്നവർ ഇത് കാറ്റിൽപ്പറത്തുന്നതിനെതിരെയാണ് ഇപ്പോൾ മുഖ്യമന്ത്രിക്ക് പരാതി വന്നിരിക്കുന്നത്. സ്വജന പക്ഷപാതിത്വം അവാർഡ് നിർണ്ണയ വേളയിൽ കടന്നുവരരുത് എന്നാണ് മുഖ്യമന്ത്രിക്ക് സമർപ്പിക്കപ്പെട്ട പരാതിയിലെ മുഖ്യ ആവശ്യം.\nഎങ്ങിനെ അവാർഡ് നിർണ്ണയം അട്ടിമറിക്കപ്പെടുന്നു എന്നതിന്റെ ഒന്നാന്തരം ഉദാഹരണമാണ് മൈക്ക് മുഖ്യമന്ത്രിക്ക് നൽകിയ പരാതി. കഴിഞ്ഞ തവണ കാർബൺ സിനിമയ്ക്ക് ആറ് അവാർഡുകൾ ലഭിച്ചു. ഈ സിനിമ സംവിധാനം ചെയ്തത് ബീനാ പോളിന്റെ ഭർത്താവ് വേണുവാണ്. കമലാണ് അക്കാദമി ചെയർമാൻ. കമൽ സംവിധാനം ചെയ്ത ആമിക്ക് രണ്ടു അവാർഡുകൾ ലഭിച്ചു. ചലച്ചിത്ര അവാർഡ് നിർണ്ണയിക്കുന്ന ജൂറിയിൽ ആരൊക്കെ വേണം എന്ന നിർദ്ദേശം സാംസ്‌കാരിക വകുപ്പിന് കൈമാറുന്നത് അക്കാദമിയുടെ എക്‌സിക്യൂട്ടീവ് മെമ്പർമാരാണ്. കമലും ബീനാ പോളുമൊക്കെ ഈ കമ്മറ്റിയിലുണ്ട്. സ്വജന പക്ഷപാതിത്വമാണ് കഴിഞ്ഞ തവണ നടന്നത്. ഇതിനു തെളിവാണ് കഴിഞ്ഞ തവണത്തെ അവാർഡ് ദാനം. ഇത് ഒരിക്കലും ആവർത്തിക്കാൻ പാടില്ല.\nചലച്ചിത്ര അക്കാദമി ചെയർമാൻ, സെക്രട്ടറി, എക്‌സിക്യുട്ടീവ് ബോർഡ് മെമ്പർമാർ, അക്കാദമി ഉദ്യോഗസ്ഥർ എന്നിവരുടെ സിനിമകൾ അവാർഡുകൾക്ക് അർഹമല്ല എന്ന് അക്കാദമിയിലെ നിയമാവലിയിലുണ്ട്. (സംശയം ഉണ്ടാകാതിരിക്കാൻ റൂൾ5(11) എന്നും പരാതിയിൽ ചേർത്തിട്ടുണ്ട്.) കാർബൺ, ആമി അവാർഡുകൾ ഈ നിയമത്തിന്റെ ലംഘനമാണ്. ഇക്കുറി അവാർഡ് നിർണ്ണയം വരുമ്പോൾ ചലച്ചിത്ര അക്കാദമിയുമായി ബന്ധമുള്ളവർ ചെയ്ത സിനിമകൾ അക്കാദമി അവാർഡിന് പരിഗണിക്കരുത്-ഇതാണ് ഞങ്ങളുടെ അപേക്ഷ. ഈ രീതിയിലാണ് മൈക്ക് പരാതി മുഖ്യമന്ത്രിക്ക് കൈമാറിയിരിക്കുന്നത്.\nകേരളത്തിലെ ഐഎഫ്എഫ്‌കെയുമായി ബന്ധപ്പെട്ട് ഒട്ടനവധി പരാതികൾ നിലനിൽക്കുന്നുണ്ട്. ഫിയാഫ് അപ്രൂവ്ഡ് ഫെസ്റ്റാണ് ഐഎഫ്എഫ്‌കെ. ഫിയാഫിന്റെ നിയമങ്ങളാണ് ഐഎഫ്എഫ്‌കെ മേളയിൽ ഉൾപ്പെടുത്താറ് എന്നാണ് വെപ്പ്. എന്നാൽ റിലീസ് ചെയ്ത സിനിമകൾ ഫിലിം ഫെസ്റ്റിവലിൽ ഉൾപ്പെടുത്തരുത് എന്ന് ഫിയാഫ് റൂൾസ് ഉണ്ട്. ഫിയാഫ് റൂൾസ് നോക്കി പോയാൽ കമലിന്റെയും ബീനാപോളിന്റെയുമൊക്കെ സിനിമകൾ ഉൾപ്പെടുത്താൻ കഴിയില്ല. ഇവരുമായി ബന്ധമുള്ളവരുടെ സിനിമകളും ഉൾപ്പെടുത്താൻ കഴിയില്ല. ഇതൊക്കെ തന്നെയാണ് സ്വജനപക്ഷപാതം. ഈ പരാതികൾ നിലനിൽക്കെ തന്നെയാണ് ചലച്ചിത്ര അവാർഡ് നിർണ്ണയത്തിൽ സ്വജന പക്ഷപാതം കടന്നുവരരുത് എന്ന പരാതി മുഖ്യമന്ത്രിക്ക് തന്നെ സമർപ്പിക്കപ്പെട്ടിരിക്കുന്നത്.\nറിലീസ് ചെയ്ത സിനിമകൾ സിനിമാ ഫെസ്റ്റിവലുകളിലെ മത്സര വിഭാഗത്തിൽ ഉൾപ്പെടുത്താറില്ല. പക്ഷെ ഐഎഫ്എഫ്‌കെ ഈ നിയമം പച്ചയായി തന്നെ ലംഘിക്കുകയാണ്. തങ്ങൾക്ക് വേണ്ടപ്പെട്ടവരുടെ സിനിമകൾക്ക് അവാർഡ് നൽകാനാണ് തിയേറ്ററുകളിൽ ഓടിത്തേഞ്ഞ സിനിമകൾ ഐഎഫ്എഫ്‌കെയിൽ ഉൾപ്പെടുത്തുന്നത്. ഇതിലും ഇപ്പോൾ സമർപ്പിക്കപ്പെട്ട പരാതിയിൽ പറയുന്ന സ്വജന പക്ഷപാതം തന്നെയാണ് വില്ലൻ റോളിൽ. ആമസോണിലും നെറ്റ്ഫ്‌ളിക്‌സിലുമൊക്കെ റിലീസായ പദങ്ങളാണ് മലയാളം സിനിമാ ടുഡേ എന്ന വിഭാഗത്തിൽ ഐഎഫ്എഫ്‌കെ ഉൾപ്പെടുത്തുന്നത്. ലോകത്ത് ഒരു സിനിമാ ഫെസ്റ്റിവലിലും റിലീസായ സിനിമകൾ ഉൾപ്പെടുത്താറില്ല.\nഫിയാഫ് നിയമങ്ങൾ അനുസരിക്കുമെങ്കിലും മലയാളം സിനിമ വിഭാഗം വരുമ്പോൾ ഈ നിയമത്തിൽ വെള്ളം ചേർക്കപ്പെടും. ഫിയാഫിന്റെ 39 ഓളം ഫിലിം ഫെസ്റ്റിവലുകളുണ്ട്. അതിൽ ഐഎഫ്എഫ്‌കെ, ഗോവ ഐഎഫ്എഫ്‌ഐ എന്നിവയിൽ ഒഴികെ മറ്റെവിടെയും റിലീസ്ഡ് സിനിമകൾ പ്രദർശിപ്പിക്കാൻ അനുവാദം നൽകാറില്ല. ഓൺലൈൻ പ്ലാറ്റ്‌ഫോമിൽ ഉള്ള സിനിമകളും പ്രദർശിപ്പിക്കില്ല. അടുപ്പമുള്ളവരുടെ ഓടിത്തകർത്ത സിനിമകൾ ഐഎഫ്എഫ്‌കെയിലും കാണിക്കണം. ഇതാണ് ഇതിനു പിന്നിലെ പച്ചയായ താത്പര്യം. ബാക്കി എല്ലാം ഫിയാഫ് നിയമങ്ങൾ തന്നെ നടപ്പിലാക്കും. ഫ്രാൻസ് ഫെസ്റ്റിവലിൽ ആണെങ്കിൽ പ്രധാന മത്സര വിഭാഗത്തിൽ ലോകത്ത് റിലീസ് ചെയ്ത ഒരു സിനിമയും എടുക്കില്ല. സൈഡ് എന്ട്രിയാണെങ്കിൽ ഫ്രാൻസിൽ റിലീസ് ആയിരിക്കാൻ പാടില്ല എന്ന നിബന്ധനയുമുണ്ട്. ഫിയാഫ് പറയുന്നത് ഇന്ത്യൻ സിനിമാ ടുഡേ വിഭാഗത്തിൽ പ്രദർശിപ്പിക്കുന്ന സിനിമകൾ ഇന്ത്യയിൽ റിലീസ് ചെയ്ത് സിനിമകൾ ആയിരിക്കരുത് എന്നാണ്. ഇത് തന്നെയാണ് മലയാള സിനിമ വിഭാഗം വരുമ്പോഴും പ്രാവർത്തികമാക്കേണ്ടത്. അത് പ്രാവർത്തികമാക്കില്ല. സ്വന്തക്കാരുടെയും ബന്ധുക്കളുടെയും സിനിമകൾ ഓടിക്കാൻ കഴിയില്ല. അതിനാൽ ഇങ്ങിനെ ഒരു റൂൾ കൊണ്ടുവരാൻ കമലും കൂട്ടരും സമ്മതിക്കില്ല. താത്പര്യങ്ങൾ പടിക്ക് പുറത്ത് നിർത്തേണ്ടി വരും.\nഇങ്ങിനെ നിയമങ്ങളിൽ വെള്ളം ചേർത്ത് വെള്ളം ചേർത്ത് തന്നെയാണ് നല്ല സിനിമകൾ മലയാളക്കരയിൽ നിന്ന് കമലിനെ പോലെ ചലച്ചിത്ര അക്കാദമിയുടെ തലപ്പത്തിരിക്കുന്നവർ അപ്രത്യക്ഷമാക്കിയത്. മികച്ച സംവിധായകൻ ചലച്ചിത്ര അക്കാദമിയുടെ തലപ്പത്ത് ഇരുന്നിട്ടും ഫലം നാസ്തി എന്നാണ് സിനിമാ രംഗത്ത് ഉള്ളവർ വിരൽ ചൂണ്ടുന്നത്. ചലച്ചിത്ര ലോകത്തെ തന്നെ അമ്പരിപ്പിച്ച അവാർഡ് വിതരണമായിരുന്നു കഴിഞ്ഞ തവണത്തേത്. വേലി തന്നെ വിളവു തിന്നുന്ന കാഴ്ച കണ്ടപ്പോഴാണ് കാള വാല് പൊക്കുന്നത് കണ്ടതോടെ കയറുമായി സിനിമാലോകം തന്നെ ഇറങ്ങിയത്. കമലിന്റെ മകൻ സംവിധാനം ചെയ്ത നയൻ അവാർഡിന് പരിഗണിക്കാനുള്ള സാധ്യതകളും ഉരുത്തിരിയുന്നുണ്ട്. അതുകൊണ്ട് തന്നെയാണ് ഇക്കുറി ചലച്ചിത്ര അവാർഡിന് പരിഗണിക്കാനുള്ള സിനിമകൾ സമർപ്പിക്കാനുള്ള തീയതി കഴിഞ്ഞയുടൻ സംവിധായകനും മൂവ്‌മെന്റ് ഫോർ ഇൻഡിപ്പെൻഡന്റ് സിനിമ (മൈക്ക്) പ്രസിഡന്റുമൊക്കെയായ സന്തോഷ് ബാബുസേനനും സെക്രട്ടറി കെ.പി.ശ്രീകൃഷണനുമൊക്കെ മുഖ്യമന്ത്രിക്ക് തന്നെ പരാതി നൽകി സിനിമാ അവാർഡ് നിർണ്ണയവുമായി ബന്ധപ്പെട്ടു വിഷയങ്ങളിൽ ഇക്കുറി ജാഗ്രത പാലിക്കുന്നത്.


വിജയ് ദേവരകൊണ്ടയുടെ ഡിയര് കോമ്രേഡിനോട് സായ് പല്ലവി നോ പറയാന് കാരണം? - Malayalam Filmibeat\n| Published: Wednesday, July 17, 2019, 10:43 [IST]\nതെന്നിന്ത്യന് ഭാഷകളിലെല്ലാം ഒരുപോലെ തിളങ്ങി നില്‍ക്കുന്ന താരങ്ങളിലൊരാളാണ് സായ് പല്ലവി. ആദ്യ സിനിമ വന്‍വിജമായി മാറിയതോടെ താരത്തിന്റെ സിനിമാജീവിതവും മാറി മറിയുകയായിരുന്നു. മലയാളത്തില് നിന്നും മാത്രമല്ല തമിഴില് നിന്നും തെലുങ്കില് നിന്നുമൊക്കെയായി മികച്ച അവസരങ്ങളായിരുന്നു താരത്തെ തേടിയെത്തിയത്. കഥാപാത്രത്തിന്റെ പൂര്‍ണ്ണതയ്ക്കായി കഠിനാധ്വാനം നടത്താനും താരം തയ്യാറാണ്. മെഡിക്കല് പഠനത്തിനിടയിലെ ഇടവേളയിലായിരുന്നു സായ് പല്ലവി സിനിമയില് അരങ്ങേറിയത്. കോഴ്‌സ് പൂര്‍ത്തിയാക്കിയതിന് ശേഷവും അഭിനയത്തില് സജീവമാണ് ഈ താരം. വൈവിധ്യമാര്‍ന്നതും അഭിനയ പ്രാധാന്യം ഉള്ളതുമായ കഥാപാത്രത്തിനായാണ് താന് കാത്തിരിക്കുന്നതെന്ന് നേരത്തെ താരം പറഞ്ഞിരുന്നു.\nസിനിമയുമായി ബന്ധപ്പെട്ട പ്രമോഷന് പരിപാടികളിലെല്ലാം താരം സജീവമായി പങ്കെടുക്കാറുണ്ട്. സ്വന്തം നിലപാടുകള് കൃത്യമായി തുറന്നുപറയാറുമുണ്ട്. അതിരന്, എന്‍ജികെ തുടങ്ങിയ സിനിമകളായിരുന്നു സമീപകാലത്ത് താരത്തിന്റേതായി പ്രേക്ഷകര്‍ക്ക് മുന്നിലേക്കെത്തിയത്. മലയാളത്തില് അഭിനയിക്കുമ്പോള് ഭാഷ അറിയാത്ത പ്രശ്‌നം നേരിടുന്നുണ്ടെന്നും അതിരനില് ഡയലോഗുകളില്ലാത്തതിനാല് ആ പേടിയുണ്ടായിരുന്നില്ലെന്നുമായിരുന്നു താരം പറഞ്ഞത്. സൂര്യയുടെ നായികയായാണ് താരം എന്‍ജികെയില് എത്തിയത്. രാകുല്‍പ്രീത് സിംഗും ചിത്രത്തിലുണ്ടായിരുന്നു. സമ്മിശ്ര പ്രതികരണമായിരുന്നു സായ് പല്ലവിയുടെ പ്രകടനത്തിന് ലഭിച്ചത്. കുട്ടിയുടുപ്പുകളിട്ട് അഭിനയിക്കാന് താന് തയ്യാറല്ലെന്ന് താരം നേരത്തെ വ്യക്തമാക്കിയിരുന്നു. തെന്നിന്ത്യന് സിനിമാലോകത്തിന്റെ ഹരമായി മാറിയ വിജയ് ദേവരകൊണ്ടയ്‌ക്കൊപ്പം പ്രവര്‍ത്തിക്കാനുള്ള അവസരം താരം നിരസിച്ചുവെന്നുള്ള റിപ്പോര്‍ട്ടുകളാണ് ഇപ്പോള് പുറത്തുവന്നിട്ടുള്ളത്. കൂടുതലറിയാന് തുടര്‍ന്നുവായിക്കാം.\nവിജയ് ദേവരകൊണ്ടയ്‌ക്കൊപ്പമുള്ള അവസരം\nതെലുങ്ക് സിനിമയിലെ യുവതാരങ്ങളിലൊരാളായ വിജയ് ദേവരകൊണ്ടയ്ക്ക് ശക്തമായ പിന്തുണയും മികച്ച സ്വീകാര്യതയുമാണ് ലഭിച്ചുകൊണ്ടിരിക്കുന്നത്. സിനിമയിലെ തുടക്കകാലത്ത് അത്ര നല്ല അനുഭവങ്ങളിലൂടെയായിരുന്നില്ല താരം കടന്നുപോയത്. അര്‍ജുന് റെഡ്ഡി എന്ന സിനിമ ഇറങ്ങിയതോടെ താരത്തിന്റെ ഭാവിയും മാറി മറിയുകയായിരുന്നു. തെലുങ്കിന് പുറമേ അന്യഭാഷകളിലേക്കും ഈ ചിത്രം റീമേക്ക് ചെയ്യുകയാണ്. താരങ്ങളില് പലരും അദ്ദേഹത്തിനൊപ്പം പ്രവര്‍ത്തിക്കാനുള്ള അവസരത്തിനായി കാത്തിരിക്കുകയാണ്. പുതിയ സിനിമയുമായി ബന്ധപ്പെട്ട പ്രമോഷനിലാണ് അദ്ദേഹം. ആരാധകര് മാത്രമല്ല താരങ്ങളും അദ്ദേഹത്തെ കാണാനായി എത്തിയിരുന്നു. യുവതലമുറയുടെ ഹരമായി മാറിയ വിജയ് ദേവരകൊണ്ടയ്‌ക്കൊപ്പം പ്രവര്‍ത്തിക്കാനുള്ള അവസരമായിരുന്നു സായ് പല്ലവിയെത്തേടിയെത്തിയത്. എന്നാല് ആ അവസരം താരത്തിന് വിനിയോഗിക്കാന് കഴിയാതെ പോവുകയായിരുന്നു.\nസായ് പല്ലവി നിരസിച്ചു\nയുവഅഭിനേത്രികളില് പ്രധാനികളിലൊരാളായ സായ് പല്ലവിക്കും ശക്തമായ പിന്തുണയാണ് ആരാധകര് നല്‍കുന്നത്. തെന്നിന്ത്യന് ഭാഷകളിലെല്ലാം താരത്തിന് ആരാധകരുണ്ട്. വിജയ് ദേവരകൊണ്ടയ്‌ക്കൊപ്പം നായികയായി അഭിനയിക്കാനുള്ള അവസരം ലഭിച്ചപ്പോള് താരം അത് വേണ്ടെന്നുവെക്കുകയായിരുന്നുവെന്നുള്ള റിപ്പോര്‍ട്ടുകളാണ് ഇപ്പോള് പുറത്തുവന്നിട്ടുള്ളത്. ഈ വാര്‍ത്ത അറിഞ്ഞതിന് പിന്നാലെയായി അതിന് പിന്നിലെ കാരണത്തെക്കുറിച്ചാണ് ആരാധകര് തിരക്കുന്നത്.\nഡിയര് കോമ്രേഡിലെ നായിക\nവിജയ് ദേവരകൊണ്ടയുടെ പുതിയ സിനിമയായ ഡിയര് കോമ്രേഡ് ജൂലൈ 26ന് തിയേറ്ററുകളിലേക്കെത്താനിരിക്കുകയാണ്. സിനിമയുമായി ബന്ധപ്പെട്ട പ്രമോഷണല് പരിപാടികളുടെ തിരക്കിലാണ് വിജയ് ദേവരകൊണ്ടയും നായികയായ രാശ്മിക മന്ദാനയും. ബെംഗലുരുവിലെ പരിപാടിക്ക് പിന്നാലെയായാണ് ഇരുവരും കേരളത്തിലേക്ക് എത്തിയത്. ഭരത് കമ്മ സംവിധാനം ചെയ്ത സിനിമയില് നായികയായി ആദ്യം പരിഗണിച്ചിരുന്നത് സായ് പല്ലവിയായിരുന്നുവെന്ന വിവരങ്ങളാണ് ഇപ്പോള് പുറത്തുവന്നിട്ടുള്ളത്. താരം വിസമ്മതിച്ചതോടെയാണ് രാശ്മികയെ നായികയാക്കിയതെന്നാണ് റിപ്പോര്‍ട്ടുകളില് പറയുന്നത്.\nനോ പറഞ്ഞതിന് പിന്നിലെ കാരണം?\nതെലുങ്കിന് പുറമേ മലയാളം, തമിഴ്, കന്നഡ ഭാഷകളിലും ഡിയര് കോമ്രേഡ് പുറത്തിറങ്ങുന്നുണ്ട്. അടുത്തിടെയായിരുന്നു സിനിമയുടെ മലയാളം ട്രെയിലര് പുറത്തുവന്നത്. കലാലയ പശ്ചാത്തലത്തിലൊരുക്കുന്ന സിനിമയ്ക്ക് ദുല്‍ഖര് സല്‍മാന് ചിത്രവുമായി സാമ്യമുണ്ടെന്ന തരത്തിലുള്ള റിപ്പോര്‍ട്ടുകളായിരുന്നു ഇടയ്ക്ക് പ്രചരിച്ചത്. ഈ ആരോപണത്തെ തള്ളി സംവിധായകനും എത്തിയിരുന്നു. ചിത്രത്തില് ചുംബന രംഗങ്ങളുള്ളതിനാലാണ് സായ് പല്ലവി പിന്‍മാറിയതെന്നുള്ള വിവരങ്ങളും പുറത്തുവന്നിട്ടുണ്ട്. ചുംബന രംഗങ്ങളിലും ഗ്ലാമറസ് രംഗങ്ങളിലുമൊന്നും അഭിനയിക്കില്ലെന്ന് താരം നേരത്തെ പറഞ്ഞിരുന്നു.\nഅഭിനയത്തിന് പുറമേ നൃത്തത്തിലും മികവ് തെളിയിച്ചാണ് സായ് പല്ലവി മുന്നേറുന്നത്. ഡാന്‍സ് റിയാലിറ്റി ഷോയിലെ വിജയി കൂടിയായിരുന്നു താരം. അഭിനയ മേഖലയിലേക്ക് എത്തുമെന്ന് കരുതിയിരുന്നില്ലെന്നും അവസരം ലഭിച്ചപ്പോള് അത് ഉപയോഗിക്കുകയാണെന്നുമായിരുന്നു താരം പറഞ്ഞത്. സിനിമകള് തിരഞ്ഞെടുക്കുന്നതിന് മുന്‍പ് ഒരുപാട് കാര്യങ്ങളെക്കുറിച്ച് ചോദിക്കാറുണ്ടെന്ന് താരം പറയുന്നു. കഥ കേട്ടതോടെ അഭിനയിക്കാന് തീരുമാനിക്കുന്ന പതിവായിരുന്നു നേരത്തെയുണ്ടായിരുന്നത്. ഇപ്പോള് ആ പതിവ് മാറ്റിയെന്ന് താരം പറഞ്ഞിരുന്നു.\nമമ്മൂട്ടിക്കും മോഹന്‍ലാലിനും നന്ദി! വേദനിപ്പിച്ച കാര്യം പറയാതിരുന്നാല് ശരിയാവില്ലെന്ന് വിനയന്\nRead more about: vijay devarakonda sai pallavi വിജയ് ദേവരകൊണ്ട സായി പല്ലവി\nSai Pallavi rejected Vijay Devarakonda's movie, do you know why?\nStory first published: Wednesday, July 17, 2019, 10:43 [IST]


മൂന്ന് ദിവസം ശക്തമായ മഴയ്ക്ക് സാധ്യതയെന്ന് മുന്നറിയിപ്പ്|rain alert for three days – News18 Malayalam\nALERT:സംസ്ഥാനത്ത് മൂന്ന് ദിവസം ശക്തമായ മഴയ്ക്ക് സാധ്യത; ഏഴ് ജില്ലകളില് യെല്ലോ അലർട്ട്\nയെല്ലോ അലർട്ടുള്ള ജില്ലകളില് ഒറ്റപ്പെട്ട ശക്തമായ മഴയ്ക്ക് സാധ്യതയുണ്ടെന്ന് കാലാവസ്ഥ നിരീക്ഷണ കേന്ദ്രം അറിയിച്ചിരിക്കുന്നു.\nLast Updated : September 02, 2019, 17:18 IST\nതിരുവനന്തപുരം; സംസ്ഥാനത്ത് അടുത്ത മൂന്ന് ദിവസം പരക്കെ മഴയ്ക്ക് സാധ്യതയെന്ന് കാലാവസ്ഥാ നിരീക്ഷണ കേന്ദ്രത്തിന്റെ മുന്നറിയിപ്പ്. ബംഗാള് ഉള്‍ക്കടലില് ന്യൂനമര്‍ദം രൂപപ്പെട്ടതാണ് സംസ്ഥാനത്ത് വീണ്ടും മഴയ്ക്ക് കാരണം. അടുത്ത 24 മണിക്കൂറില് ന്യൂനമർദം ശക്തമാകാന് സാധ്യതയുണ്ടെന്നും കാലാവസ്ഥ നിരീക്ഷണ കേന്ദ്രം അറിയിച്ചു.\nalso read: പി.എസ്.സി പരീക്ഷാ തട്ടിപ്പ്; ഒളിവിലായിരുന്ന പൊലീസുകാരൻ കീഴടങ്ങി\nഒറ്റ തിരിഞ്ഞു ശക്തമായ മഴയ്ക്ക് സാധ്യതയുള്ളതിനാൽ പൊതുജനങ്ങൾ ജാഗ്രത പാലിക്കണമെന്ന് മുന്നറിയിപ്പിൽ വ്യക്തമാക്കുന്നു. ജില്ലയിലെ കണ്ട്രോൾ റൂം താലൂക് അടിസ്ഥാനത്തിൽ മഴയുടെ സാഹചര്യം നിരന്തരമായി വിലയിരുത്തേണ്ടാണെന്നും നിർദേശിച്ചിട്ടുണ്ട്.\nഇന്നു മുതൽ ആറ് വരെ വിവിധ ജില്ലകളില് യെല്ലോ അലർട്ട് പ്രഖ്യാപിച്ചിട്ടുണ്ട്. ഏഴ് ജില്ലകളിലാണ് ഇന്ന് യെല്ലോ അലര്‍ട്ട് പ്രഖ്യാപിച്ചിട്ടുള്ളത്. ഇടുക്കി, തൃശൂര്, പാലക്കാട്, മലപ്പുറം, കോഴിക്കോട്, കണ്ണൂര്, കാസര്‍ഗോഡ് ജില്ലകളിലാണ് ഇന്ന് യെല്ലോ അലര്‍ട്ട് പ്രഖ്യാപിച്ചിട്ടുള്ളത്.\nസെപ്റ്റംബർ3ന് - എറണാകുളം, ഇടുക്കി,തൃശ്ശൂർ,പാലക്കാട്, മലപ്പുറം,കോഴിക്കോട് ,കണ്ണൂർ,കാസർഗോഡ്\nസെപ്റ്റംബർ4ന് - കൊല്ലം,ആലപ്പുഴ, എറണാകുളം,ഇടുക്കി,മലപ്പുറം,കോഴിക്കോട് കണ്ണൂർ,കാസർഗോഡ്\nസെപ്റ്റംബർ5ന് - കോഴിക്കോട്,കണ്ണൂർ\nസെപ്റ്റംബർ6ന് - കോഴിക്കോട് , കണ്ണൂർ,കാസറഗോഡ് .\nFirst published: September 02, 2019, 17:18 IST\nheavy rainheavy rain forcast in keralarain alertrain in kerala


ഇന്ത്യയിലെ ആദ്യത്തെ മുസ്ലീം പള്ളിയിലേക്ക് ഒരു യാത്ര പോയപ്പോൾ... •Tech Travel Eat\nഇന്ത്യയിലെ ആദ്യത്തെ മുസ്ലീം പള്ളിയിലേക്ക് ഒരു യാത്ര പോയപ്പോൾ…\nഹാരിസ് ഇക്കയോടൊത്ത് വ്ലോഗ് ചെയ്യുന്നതിനിടെയാണ് കൊടുങ്ങല്ലൂരിലെ ചേരമാൻ ജുമാ മസ്‌ജിദിൽ എത്തിച്ചേരുന്നത്. എന്താണ് ഈ മസ്ജിദിനു ഇത്ര പ്രത്യേകതയെന്ന് ചോദിച്ചാൽ, ഇന്ത്യയിലെ ആദ്യത്തെ മുസ്ലിം പള്ളിയാണ് ചേരമാൻ ജുമാ മസ്ജിദ്. ഇന്ത്യയിലെ തന്നെ ജുമ‘അ നമസ്കാരം ആദ്യമായി നടന്ന പള്ളിയാണിത്. മതസൗഹാര്‍ദത്തിന്റെ കേന്ദ്രമായ ചേരമാന് പെരുമാള് ജുമാ മസ്ജിദിനെ കുറിച്ച് കൂടുതല് വിശേഷങ്ങള് അവിടെ നിന്നും ഞങ്ങൾക്ക് അറിയുവാൻ സാധിച്ചു.\nക്രിസ്തുവർഷം 629 -ലാണ് ഈ പള്ളി സ്ഥാപിക്കപ്പെട്ടത്. അറബ് നാട്ടിൽ നിനും വന്ന മാലിക് ഇബ്നു ദിനാർ ആണ് ഇതു പണികഴിപ്പിച്ചത്. അന്നത്തെ കേരളീയ വാസ്തു ശില്പകലയുടെ മാതൃകയിലാണ് ഇത് അന്ന് ഉണ്ടായിരുന്നത്. എന്നാൽ ഇന്ന് വളരെയേറേ മാറ്റം വന്നിട്ടുണ്ട്. എന്നാലും പഴയ ക്ഷേത്രക്കുളങ്ങളെ അനുസ്മരിപ്പിക്കുന്ന കുളം ഇന്നു സം‍രക്ഷിക്കപ്പെട്ടിട്ടുണ്ട്.\nഇന്ത്യയിലെ ആദ്യത്തെ പള്ളിയായ ചേരമാൻ പെരുമാളിന്റെ കാലത്തെ ബുദ്ധവിഹാരമായിരുന്നു. ശക്തി ക്ഷയിച്ച ബൗദ്ധരിൽ നിന്നും ഇബ്നു ബത്തൂത്തയുടെ അനുയായികൾക്ക് ചേരരാജാവ് പള്ളി പണിയാൻ ഇത് അനുവദിച്ചു കൊടുത്തു എന്നാണ് വിശ്വാസം. പള്ളിയുടെ പഴയ ചിത്രം കേരളീയമായ ക്ഷേത്രമാതൃകയെ ഓർമ്മിപ്പിക്കുന്നു. ഇസ്ലാം മതം രൂപപ്പെട്ട7ആം നൂറ്റാണ്ടിൽ തന്നെ ഇത് സ്ഥാപിതമായി എന്നു ചിലർ കരുതുന്നു.\nനിലവിളക്ക് കൊളുത്തിവയ്ക്കുന്ന, വ്യത്യസ്തമായ ഒരു മുസ്ലിം പള്ളിയാണ് ചേരമാൻ പള്ളി. ഈ നിലവിളക്ക് ചേരമാൻ പള്ളിയുടെ സാംസ്കാരികചരിത്രത്തിന്റെ ഭാഗമായിത്തന്നെ നിലനില്ക്കുകയാണ്. പള്ളി സന്ദർശിക്കുന്നവർക്ക് ഈ വിളക്കിലെ എണ്ണ പ്രസാദമായി നല്കുകയും ചെയ്യുന്നു. ഹിന്ദുവെന്നോ മുസ്ലീമെന്നോ വ്യത്യാസമില്ലാതെയാണ് ഈ എണ്ണ പ്രസാദമായി വാങ്ങാൻ കൊടുങ്ങല്ലൂർ നിവാസികൾ ഈ പള്ളിയിലെത്തുന്നത്.\nമസ്ജിദിനോട് ചേർന്ന് ഒരു മ്യൂസിയവും സ്ഥിതി ചെയ്യുന്നുണ്ട്. അഞ്ചു രൂപയാണ് മ്യൂസിയത്തിലേക്കുള്ള പ്രവേശന ഫീസ്. ആദ്യകാലത്തെ പള്ളിയുടെ ഒരു ചെറിയ മോഡൽ നമുക്ക് മ്യൂസിയത്തിൽ കാണാവുന്നതാണ്. കൂടാതെ പണ്ടുകാലത്തെ ഇസ്ലാം രീതിയിലുള്ള പലതരം സാധനങ്ങളും ഉപകാരണങ്ങളുമൊക്കെ മ്യൂസിയത്തിൽ കാണാം.\nചേരമാൻ മസ്ജിദ് ലോകത്തിന് നൽകുന്നത് മത, സാംസ്‌കാരിക മൈത്രിയുടെ അതുല്യ സന്ദേശമാണ്. അത് അവിടത്തെ ചീഫ് ഇമാം ഞങ്ങളോട് വ്യക്തമായി പറഞ്ഞു തന്നു. ഏതു മതക്കാർക്കും ചേരമാൻ ജുമാ മസ്ജിദിൽ കയറാവുന്നതാണ്. മതസൗഹാർദ്ദം നമ്മുടെ പുരഹ് തലമുറയിൽ പൂക്കട്ടെ. അപ്പോൾ ഇനി നിങ്ങളാരെങ്കിലും കൊടുങ്ങല്ലൂർ വഴി സഞ്ചരിക്കുകയാണെങ്കിൽ ചേരമാൻ മസ്ജിദിൽ ഒന്നു കയറുവാൻ ശ്രമിക്കുക.


ദേവിയെ അവഗണിച്ച് അപർണ.. ദേവിയുടെ ഫോൺ കോൾ പോലും അപ്പു എടുക്കുന്നില്ല; സാന്ത്വനത്തിലെ ഇനിയുള്ള കാഴ്ചകൾ തീർത്തും അപ്രതീക്ഷിതം.!!\nടെലിവിഷൻ പ്രേക്ഷകരുടെ ഇഷ്ടപരമ്പരയാണ് സാന്ത്വനം. സാന്ത്വനം കുടുംബത്തിലെ ഇണക്കങ്ങളും പിണക്കങ്ങളുമൊക്കെയാണ് സീരിയൽ അവതരിപ്പിക്കുന്നത്. അനുജന്മാർക്ക് വേണ്ടി ജീവിക്കുന്ന ബാലന്റെയും ദേവിയുടെയും കഥ പ്രേക്ഷകർക്ക് ഏറെ ഇഷ്ടമാണ്. ബാലന്റെ കുടുംബത്തിൽ വിള്ളലുണ്ടാക്കാൻ ശ്രമിക്കുകയാണ് അപർണയുടെ അച്ഛൻ തമ്പി. പുതിയ പ്രൊമോയിൽ അത് വ്യക്തവുമാണ്.\nഅപ്പുവും ഹരിയും അടുത്ത ദിവസം കുടുംബക്ഷേത്രത്തിൽ നടക്കുന്ന പൂജയിൽ നിർബന്ധമായും പങ്കെടുക്കണമെന്നാണ് തമ്പി പറയുന്നത്. അച്ഛന്റെയടുത്തേക്ക് പോയതോടെ അപർണയുടെ സ്വഭാവവും മാറിയെന്നാണ് സാന്ത്വനം ആരാധകർ പറയുന്നത്. ദേവിയുടെ ഫോൺ കോൾ പോലും അപ്പു എടുക്കുന്നില്ല. അതിന് ഹരി അപ്പുവിനെ ചോദ്യം ചെയ്യുന്നുമുണ്ട്. അതേ സമയം അഞ്ജലി ഫോണിൽ പറഞ്ഞതനുസരിച്ച് ശിവൻ കടയിൽ\nനിന്നിറങ്ങി വീട്ടിലേക്ക് വരുകയാണ്. കണ്ണനാകട്ടെ ശിവനെ കളിയാക്കി കൊണ്ടിരിക്കുകയാണ്. ശിവൻ എന്തിനാണിപ്പോ വീട്ടിലേക്ക് വന്നതെന്നാണ് കണ്ണന്റെ സംശയം. വീടിന്റെ അടുത്ത്കൂടി പോയപ്പോൾ ചായ കുടിക്കാൻ തോന്നിയോ അതോ കുഞ്ഞേടത്തി തന്ന ഫോട്ടോ കാണാൻ വേണ്ടിയാണോ ഈ വരവ് എന്നൊക്കെയാണ് കണ്ണന്റെ ചോദ്യം. എന്നാൽ കണ്ണനെ തുടരാൻ സമ്മതിക്കാതെ അഞ്ജലി ഏറ്റുപിടിക്കുകയാണ്.\nഎന്തൊക്കെ പറഞ്ഞാലും ശിവേട്ടന് ഞങ്ങളോടാണ് കാര്യമെന്നും നിങ്ങൾ പുറത്തുനിന്നു വന്ന പെണ്ണുങ്ങൾക്ക് രണ്ടാം സ്ഥാനമാണെന്നും പറഞ്ഞ് കണ്ണൻ കസറാൻ നോക്കുന്നുണ്ട്. അപ്പോഴും വാക്‌പയറ്റിൽ അഞ്ജലി തോൽക്കാതിരിക്കാൻ ശിവൻ അഞ്ജുവിന്റെ ഭാഗത്ത് നിൽക്കുകയാണ്. എന്റെ മനസ്സിൽ ചേടത്തിമാരെ കഴിഞ്ഞിട്ടേ നിനക്കൊരു സ്ഥാനമുള്ളൂ എന്നാണ് ശിവന്റെ പക്ഷം. ഇതുകേട്ട് നാണിച്ചു തല കുമ്പിടുന്ന\nകണ്ണനെയും പ്രോമോ വിഡിയോയിൽ കാണാം. ഓരോ എപ്പിസോഡ് കഴിയുമ്പോഴും ആരാധകർക്ക് ഏറെ പ്രിയങ്കരമാവുകയാണ് സാന്ത്വനം പരമ്പര. കഴിഞ്ഞയാഴ്ചത്തെ ടി ആർ പി റേറ്റിങ് പുറത്തുവരുമ്പോഴും സാന്ത്വനം ഒന്നാം സ്ഥാനത്ത് തന്നെ നിലയുറപ്പിച്ചിരിക്കുകയാണ്. ശിവനും അഞ്ജലിയുമാണ് ആരാധകരെ ഏറെ ആകർഷിക്കുന്ന കഥാപാത്രങ്ങൾ. ഇരുവരുടെയും പ്രണയനിമിഷങ്ങളാണ് സാന്ത്വനത്തിന്റെ പ്രധാനഹൈലൈറ്റുകളിൽ ഒന്ന്.


പാലക്കാട് ജില്ലയില് ഇന്ന് 167 പേര്‍ക്ക് കൊവിഡ് 19 സ്ഥിരീകരിച്ചു\nSat May 21 2022 04:06:30 GMT+0530 (India Standard Time)\n171പേര്‍ക്ക് രോഗമുക്തി ഉള്ളതായും അധികൃതര് അറിയിച്ചു.\nBY ABH21 Sep 2020 1:01 PM GMT\nABH21 Sep 2020 1:01 PM GMT\nപാലക്കാട്: പാലക്കാട് ജില്ലയില് തിങ്കളാഴ്ച്ച 167 പേര്‍ക്ക് കൊവിഡ് 19 സ്ഥിരീകരിച്ചതായി ആരോഗ്യവകുപ്പ് അധികൃതര് അറിയിച്ചു. സമ്പര്‍ക്കത്തിലൂടെ രോഗബാധ ഉണ്ടായ 128 പേര്, ഇതര സംസ്ഥാനങ്ങളില് നിന്ന് വന്ന7പേര്, വിദേശത്തുനിന്നു വന്ന3പേര് , ഉറവിടം അറിയാത്ത രോഗബാധ ഉണ്ടായ 29 പേര് എന്നിവര് ഉള്‍പ്പെടും. 171പേര്‍ക്ക് രോഗമുക്തി ഉള്ളതായും അധികൃതര് അറിയിച്ചു.\nഇതോടെ ജില്ലയില് ചികില്‍സയിലുള്ളവരുടെ എണ്ണം 2203 ആയി. ജില്ലയില് ചികില്‍സയില് ഉള്ളവര്‍ക്ക് പുറമെ പാലക്കാട് ജില്ലക്കാരായ ഒരാള് വീതം തൃശ്ശൂര്, കൊല്ലം, കോട്ടയം, ആലപ്പുഴ ജില്ലകളിലും രണ്ടുപേര് വയനാട്, ആറുപേര് എറണാകുളം, 11 പേര് കോഴിക്കോട്, 30 പേര് മലപ്പുറം ജില്ലകളിലും ചികില്‍സയിലുണ്ട്. കഴിഞ്ഞ ദിവസം മരണപ്പെട്ട ചന്ദ്രനഗര് സ്വദേശിക്ക് (62 പുരുഷന്) ഇന്ന് രോഗം സ്ഥിരീകരിച്ചു.


അര്‍ജന്റീനയില് മിഷനറീസ് ഓഫ് ചാരിറ്റി സിസ്റ്റേഴ്‌സിനു നേര്‍ക്ക് ആക്രമണം - Hrudayavayal\nഅര്‍ജന്റീനയില് മിഷനറീസ് ഓഫ് ചാരിറ്റി സിസ്റ്റേഴ്‌സിനു നേര്‍ക്ക് ആക്രമണം\nBy administrator on September 1, 2016, 4:13 am Comments Off on അര്‍ജന്റീനയില് മിഷനറീസ് ഓഫ് ചാരിറ്റി സിസ്റ്റേഴ്‌സിനു നേര്‍ക്ക് ആക്രമണം\nബ്യൂണോ ഐറിസ്: അര്‍ജന്റീനയിലെ മാര് ഡെല് പ്ലാറ്റയിലെ മിഷനറീസ് ഓഫ് ചാരിറ്റി സന്യാസിനികളെ ഏതാനും കള്ളന്‍മാരുടെ ആക്രമണത്തിന് ഇരയായി. സന്യാസിനികള് താമസിക്കുന്ന മഠത്തിലേക്ക് അതിക്രമിച്ചു കയറിയ മൂന്ന് കള്ളന്‍മാര് സന്യാസിനികളെ പ്രഹരിച്ച് ചാപ്പല് അലങ്കോലപ്പെടുത്തി.\nഓഗസ്റ്റ് 25 വ്യാഴാഴ്ച വൈകുന്നേരം 7.30നാണ് കള്ളന്മാര് സന്യാസഭവനത്തില് കയറിയതെന്ന് റിപ്പാര്‍ട്ടുകള് വ്യക്തമാക്കി. കന്യാസ്ത്രീ മഠത്തില് താമസിച്ചിരുന്ന അഞ്ച് സന്യാസിനികളെ പരിക്കേല്‍പ്പിച്ച്, വായ്മൂടിക്കെട്ടി അവരുടെ ആകെ സമ്പാദ്യമായ 50 അര്‍ജന്റീന പെസ്‌പോസ് കള്ളന്മാര് അപഹരിച്ചു.\nചാപ്പലിന്റെ അകത്ത് പ്രവേശിച്ച് അവര് വിലിപിടിപ്പുള്ള വസ്തുക്കള് അന്വേഷിച്ചു. സക്രാരി തുറന്ന് തിരുവോസ്തികള് പുറത്തെടുത്തു. അവ സൂക്ഷിച്ചിരുന്ന സിമ്പോറിയം സ്വര്‍ണ്ണനിര്‍മ്മിതം അല്ലയെന്ന് മനസ്സിലാക്കി അവര് പിന്നീട് ശ്രമം ഉപേക്ഷിച്ചു. സന്യാസിനി ഭവനത്തില് കയറിയ കള്ളന്മാരെ തിരിച്ചറിഞ്ഞിട്ടില്ല.\nഅര്‍ജന്റീനയില് മിഷനറീസ് ഓഫ് ചാരിറ്റി സിസ്റ്റേഴ്‌സിനു നേര്‍ക്ക് ആക്രമണം added by administrator on September 1, 2016, Time: 4:13 am


പ്ലസ് ടു വിദ്യാര്‍ത്ഥിയുടെ ആത്മഹത്യ; കുട്ടിയുടെ അധ്യാപകനും തൂങ്ങി മരിച്ചു | Breaking News from Kerala Districts India and World. News Sports News Cricket News Updates\nപ്ലസ് ടു വിദ്യാര്‍ത്ഥിയുടെ ആത്മഹത്യ; കുട്ടിയുടെ അധ്യാപകനും തൂങ്ങി മരിച്ചു\nNov 25, 2021 01:29 PM | By Vyshnavy Rajan\nതിരുച്ചി : കാരൂരില് പ്ലസ് ടു വിദ്യാര്‍ത്ഥി തൂങ്ങി മരിച്ചതിന് പിന്നാലെ കുട്ടിയുടെ അധ്യാപകനും ആത്മഹത്യ ചെയ്തു. തിരുച്ചിയിലെ ഭാര്യ വീട്ടിലാണ് അധ്യാപകനെ തൂങ്ങി മരിച്ച നിലയില് കണ്ടെത്തിയത്. കഴിഞ്ഞ 19നാണ് സ്‌കൂള് കഴിഞ്ഞ് വീട്ടിലെത്തിയ പ്ലസ് ടു വിദ്യാര്‍ത്ഥി ആത്മഹത്യ ചെയ്തത്. താന് ലൈംഗിക പീഡനത്തിനിരയായി എന്ന് ആത്മഹത്യകുറിപ്പ് എഴുതിവെച്ചാണ് കുട്ടി ആത്മഹത്യ ചെയ്തത്.\nതുടര്‍ന്ന് പെണ്‍കുട്ടിയുടെ ആത്മഹത്യക്ക് കാരണം സ്‌കൂളിലെ കണക്ക് അധ്യാപകനാണെന്ന് ആരോപണമുയര്‍ന്നു. അന്വേഷണം നടക്കുന്നതിനിടെയാണ് അധ്യാപകന്റെ ആത്മഹത്യ. വെള്ളിയാഴ്ചയാണ് വിദ്യാര്‍ത്ഥി ആത്മഹത്യ ചെയ്തത്.\nസ്‌കൂളില് നിന്ന് തിരിച്ചെത്തിയ പെണ്‍കുട്ടി ആത്മഹത്യകുറിപ്പെഴുതി തൂങ്ങിമരിക്കുകയായിരുന്നു. ഈ സമയം അമ്മയും വീട്ടിലുണ്ടായിരുന്നില്ല. അയല്‍വാസിയാണ് പെണ്‍കുട്ടി തൂങ്ങി നില്‍ക്കുന്നത് കണ്ടത്. സ്‌കൂള് വിട്ട് വന്നിട്ടും പെണ്‍കുട്ടിയെ പുറത്ത് കാണാതായതോടെയാണ് അവര് വീട്ടിലെത്തി പരിശോധിച്ചത്.\nപെണ്‍കുട്ടിയെ കണ്ടയുടനെ ഇവര് അമ്മയെ വിളിച്ച് വിവരമറിയിച്ചു. ആശുപത്രിയിലെത്തിച്ചെങ്കിലും മരണം സ്ഥിരീകരിച്ചു. മുറിയില് നടത്തിയ പരിശോധനയിലാണ് ആത്മഹത്യാകുറിപ്പ് കണ്ടെത്തിയത്.\nകരൂര് ജില്ലയില് ലൈംഗിക പീഡനം കാരണം ജീവന് അവസാനിപ്പിക്കുന്ന അവസാനത്തെ പെണ്‍കുട്ടിയായിരിക്കട്ടെ ഞാന്. എന്റെ മരണത്തിന് പിന്നിലാരാണെന്ന് വെളിപ്പെടുത്തുന്നത് എനിക്ക് ഭയമാണ്. ഏറെക്കാലം ലോകത്ത് ജീവിക്കണമെന്നും മറ്റുള്ളവരെ സഹായിക്കണമെന്നുമായിരുന്നു എന്റെ ആഗ്രഹം. പക്ഷേ, ഇപ്പോള് എത്രയും പെട്ടെന്ന് ഞാന് ഈ ലോകം വിടുകയാണ്. കടുത്ത തീരുമാനമെടുക്കുന്നതില് കുടുംബം ക്ഷമിക്കണമെന്നും കുടുംബത്തെ സ്നേഹിച്ചിരുന്നെന്നും പെണ്‍കുട്ടിയുടെ ആത്മഹത്യാകുറിപ്പില് പറയുന്നു.\nPlus Two student suicide; The alleged teacher hanged himself


July 2021 - 4:23 am IST\nപാക് പര്യടനത്തിനുള്ള ശ്രീലങ്കൻ ക്രിക്കറ്റ് ടീമിൽ നിന്നും പത്ത് താരങ്ങൾ പിന്മാറി. ലസിത് മലിംഗ, ടെസ്റ്റ് ടീം നായകന് കരുണരത്നെ, മുന് നായകന് എയ്ഞ്ചലോ മാത്യൂസ് എന്നിവരടക്കമുള്ള സീനിയർ താരങ്ങളാണ് പിന്മാറിയത്.\nകൊളംബോ: രാജ്യാന്തര ക്രിക്കറ്റ് മത്സരങ്ങൾക്ക് വീണ്ടും വേദിയാകാമെന്ന പാക്കിസ്ഥാന്‍റെ മോഹങ്ങൾ പൊലിയുന്നു. പാക് പര്യടനത്തിനുള്ള ശ്രീലങ്കൻ ക്രിക്കറ്റ് ടീമിൽ നിന്നും പത്ത് താരങ്ങൾ പിന്മാറി. ലസിത് മലിംഗ, ടെസ്റ്റ് ടീം നായകന് കരുണരത്നെ, മുന് നായകന് എയ്ഞ്ചലോ മാത്യൂസ് എന്നിവരടക്കമുള്ള സീനിയർ താരങ്ങളാണ് പിന്മാറിയത്.\nതിങ്കളാഴ്ച ശ്രീലങ്കൻ ക്രിക്കറ്റ് ബോർഡും താരങ്ങളുമായുള്ള യോഗത്തിനു ശേഷമാണ് തീരുമാനം. സീനിയര് താരങ്ങള്‍ക്ക് പുറമെ നിരോഷന് ഡിക്‌വെല്ല, കുശാല് പേരേര, ധനഞ്ജയ ഡിസില്‍വ, തിസാര പേരേര, അഖില ധനഞ്ജയ, സുരംഗ ലക്‌മല്, ദിനേശ് ചണ്ഡിമല് എന്നിവരും പാക്കിസ്ഥാനിൽ കളിക്കാൻ താത്പര്യമില്ലെന്ന് വ്യക്തമാക്കി.\n2009 മാര്‍ച്ചില് പാക്കിസ്ഥാനില് പര്യടനത്തിനെത്തിയ ശ്രീലങ്കന് ടീമിന്‍റെ ബസിനു നേരെ ഭീകരര് ആക്രമണം നടത്തിയിരുന്നു. അന്നു തലനാരിഴയ്ക്കാണ് താരങ്ങള് രക്ഷപ്പെട്ടത്. ഇതിനുശേഷം കഴിഞ്ഞ പത്തു വര്‍ഷത്തിനിടെ പ്രമുഖ ടീമുകളൊന്നും പാക്കിസ്ഥാനില് ക്രിക്കറ്റ് കളിക്കാന് തയാറായിട്ടില്ല.


സാലറി ചലഞ്ചില്‍പ്പെട്ട് കേന്ദ്ര സര്‍ക്കാര് ജീവനക്കാരും; 2021 മാര്‍ച്ച് വരെ മാസത്തില് ഒരു ദിവസത്തെ ശമ്പളം നല്‍കണം | www.vyganews.com\nസാലറി ചലഞ്ചില്‍പ്പെട്ട് കേന്ദ്ര സര്‍ക്കാര് ജീവനക്കാരും; 2021 മാര്‍ച്ച് വരെ മാസത്തില് ഒരു ദിവസത്തെ ശമ്പളം നല്‍കണം\nന്യൂഡല്‍ഹി: കേന്ദ്ര സര്‍ക്കാര് ജീവനക്കാര്‍ക്കും സാലറി ചലഞ്ച് ബാധകം. കേന്ദ്ര റവന്യൂ വകുപ്പില് ഇതു സംബന്ധിച്ച ഉത്തരവ് ഇറങ്ങി. 2021 മാര്‍ച...\nന്യൂഡല്‍ഹി: കേന്ദ്ര സര്‍ക്കാര് ജീവനക്കാര്‍ക്കും സാലറി ചലഞ്ച് ബാധകം. കേന്ദ്ര റവന്യൂ വകുപ്പില് ഇതു സംബന്ധിച്ച ഉത്തരവ് ഇറങ്ങി. 2021 മാര്‍ച്ച് വരെ എല്ലാ മാസത്തിലും ഒരു ദിവസത്തെ ശമ്പളം നല്‍കണമെന്നാണ് ഉത്തരവ്.\nപിഎം കെയറിലേക്കാണ് ഈ തുക നല്‍കേണ്ടത്. ഇതിനോട് വിയോജിപ്പുള്ള ജീവനക്കാര് വിവരം അറിയിക്കണമെന്നുള്ള നിര്‍ദ്ദേശവും ഉത്തരവിലുണ്ട്.\nKeywords: PM care, Central government employees, Salary challenge\nwww.vyganews.com: സാലറി ചലഞ്ചില്‍പ്പെട്ട് കേന്ദ്ര സര്‍ക്കാര് ജീവനക്കാരും; 2021 മാര്‍ച്ച് വരെ മാസത്തില് ഒരു ദിവസത്തെ ശമ്പളം നല്‍കണം


ചൂണ്ടുവിരല്: ഇല്ലാത്തവര്‍ക്കായി ആയിരത്തിലധികം നോട്ടുപുസ്തകങ്ങള്\nചിറ്റൂര്: ജീവകാരുണ്യപ്രവര്‍ത്തനത്തിന് പുതിയ മാനവും മാതൃകയും നല്‍കി ജംഷീന സ്‌കൂളിന്റെയും നാടിന്റെയും അഭിമാനമായി. ചിറ്റൂര് വിജയമാത കോണ്‍വെന്റിലെ പ്ലസ്ടു സയന്‍സ് ബാച്ചിലെ വിദ്യാര്‍ഥിനിയായ എം.ജെ. ജംഷീന രണ്ടുദിവസംകൊണ്ട് കുട്ടികളില്‍നിന്ന് ശേഖരിച്ചത് ആയിരത്തിലധികം നോട്ടുപുസ്തകങ്ങളും ആയിരത്തഞ്ഞൂറിലധികം പേനകളുമാണ്.\nപഠിക്കാന് സാമ്പത്തികബുദ്ധിമുട്ടനുഭവിക്കുന്ന തന്നെപ്പോലെയുള്ള കുട്ടികളെ സഹായിക്കുകയെന്ന ലക്ഷ്യത്തോടെയാണ് ജംഷീന ഈ ദൗത്യം ഏറ്റെടുത്തത്. പാലക്കാട് ഹോളിഫാമിലി വെല്‍നെസ്സ് സെന്ററില് പ്രവര്‍ത്തിക്കുന്ന ജൂനിയര് 'പ്രത്യാശ' ഗ്രൂപ്പിലെ വളണ്ടിയര് കൂടിയാണ് ജംഷീന.\nപുതുവര്‍ഷത്തില് പുത്തന്‍നോട്ടുപുസ്തകങ്ങളും പേനയും വാങ്ങുമ്പോള് പാവപ്പെട്ട കുട്ടികള്‍ക്ക് നല്‍കാനായി ഒരു പുസ്തകം അധികം വാങ്ങിവരണമെന്ന് ചങ്ങാതിമാരോട് അഭ്യര്‍ഥിക്കാനായിരുന്നു പ്രത്യാശയുടെ ആഹ്വാനം. അമ്പത് പുസ്തകമാണ് ഓരോ വളണ്ടിയര്‍മാരും ലക്ഷ്യമിട്ടത്. സ്‌കൂളിലെ മുഴുവന് ക്ലാസ്സുകളിലും കയറി ജംഷീന ജീവകാരുണ്യത്തെക്കുറിച്ച് സംസാരിച്ചു.\n'നമ്മള് ജീവിക്കുന്നത് എന്തിനുവേണ്ടിയാണ്' എന്ന ചോദ്യം ഉയര്‍ത്തി ജംഷീന നടത്തിയ പ്രസംഗം കുട്ടികള്‍ക്ക് ആവേശമായി. കൂടനിറച്ച് പുസ്തകങ്ങളും പേനയും സെ്കയിലുമൊക്കെയായാണ് അടുത്തദിവസം അവരെത്തിയത്. പ്രിന്‍സിപ്പല് ആനി പോളിന്റെയും രമ, റീന എന്നീ അധ്യാപികമാരുടെയും പിന്തുണയും ജംഷീനയ്ക്കുണ്ടായിരുന്നു.\nജില്ലാ, സംസ്ഥാന തലങ്ങളില് വിവിധ പ്രസംഗമത്സരങ്ങളില് ഒന്നാംസ്ഥാനം നേടിയിട്ടുള്ള ജംഷീനയുടെ ലക്ഷ്യം സിവില് സര്‍വീസാണ്. പുതുനഗരം അയ്യപ്പ തിയേറ്ററിനു സമീപം താമസിക്കുന്ന കൂലിപ്പണിക്കാരനായ അബ്ദുള്‍ജബ്ബാറിന്റെയും നഴ്‌സറി ടീച്ചറായ ഷക്കീനയുടെയും മകളാണ്. സഹോദരി ജസീന ഡിഗ്രി വിദ്യാഥിനിയാണ്. പഠിക്കാനാവശ്യമായ സൗകര്യങ്ങളൊന്നുമില്ലാത്ത ചെറിയ വീട്ടിലാണ് താമസം. മികച്ച വിജയമാണ് പത്താംക്ലാസില് ജംഷീന കൈവരിച്ചത്. ലഭിച്ച പുസ്തകങ്ങളും പേനയും എലപ്പുള്ളി 'സ്‌നേഹതീര'ത്തിലെ രോഗികളുടെ കുട്ടികള്‍ക്കും ചിറ്റൂരിലെ സര്‍ക്കാര്‍സ്‌കൂളുകളില് പഠിക്കുന്ന പാവപ്പെട്ട വിദ്യാര്‍ഥികള്‍ക്കുമായി വിതരണംചെയ്യാനാണ് ജംഷീനയുടെ തീരുമാനം.\n------------------------------------------------------------പഠിക്കാന് സാമ്പത്തികബുദ്ധിമുട്ടനുഭവിക്കുന്ന കുട്ടികളെ സഹായിക്കുകയെന്ന ലക്ഷ്യത്തോടെ നിരവധി ഇടപെടല് ഉണ്ടാകണം.അതിനു നാം എന്ത് ചെയ്തു എന്ന് ഓരോ സ്കൂളും ആലോചിക്കണം.ഒപ്പം സംഘടനകളും സമൂഹവും ഭരണകൂടവും .\n--സംസ്ഥാനത്ത് അംഗീകാരമില്ലാതെ പ്രവര്‍ത്തിക്കുന്ന അഞ്ഞൂറിലേറെ സിബിഎസ്ഇ, ഐസിഎസ്ഇ സ്കൂളുകള്‍ക്ക് അനുമതിനല്‍കാന് മന്ത്രിസഭായോഗം തീരുമാനിച്ചു.\nഎല്ലാ വിഭാഗം അധ്യാപക സംഘടനകളും സമരത്തില്\nപൊതു വിദ്യാലയങ്ങളെ സംരക്ഷിക്കാന് ഒത്തുള്ള നീക്കം ശക്തിപ്പെടണം.\nഒരു ഓര്‍മപ്പെടുത്തല് കൂടി.\nഉദ്ഘാടനം,ആശംസ ഇവയ്ക്കു വരുന്ന രാഷ്ട്രീയ നേതാക്കളുടെ മക്കള് പൊതു വിദ്യാലയങ്ങളില് ആണെന്ന് ഉറപ്പു വരുത്തണേ..\nപെയ്മെന്റ് സീറ്റുകളില് അല്ലെന്നു..\nPosted by Dr Kaladharan TP at Friday, June 10, 2011